Q=44	C=11	SS=11	LS=22	PS=22	DC=0	LC=0	SD=0	BS=1	G0=7	G1=5	G2=3	DLID=az_RU	BODY=Зәбур 2 | Онлајн Мүгәддәс Китаб | Јени дүнја тәрҹүмәси\nЈеһова вә Онун мәсһ етдији\nЈеһова халглара ҝүлүр (4)\nЈеһова падшаһ тәјин едир (6)\nОғула еһтирам (12)\n2 Нијә халглар вурнухур,Үммәтләр бош-бош фитнә гурур?+ 2 Дүнјанын падшаһлары галхыр,Рәһбәрләри бир нәфәр кимиЈеһоваја вә Онун мәсһ етдијинә*+ гаршы бирләшир.+ 3 «Онларын буховларыны гопараг,Ипләрини үзәримиздән сыјырыб атаг», — дејирләр. 4 Тахты ҝөјләрдә олан ҝүләҹәк,Јеһова онлара истеһза едәҹәк. 5 О заман онларла гәзәблә данышаҹаг,Һиддәти онлары ләрзәјә салаҹаг, 6 «Мән падшаһымы мүгәддәс дағымда,Сионда+ әјләшдирмишәм!»+ — дејәҹәк. 7 Јеһованын фәрманыны бәјан едирәм;О, мәнә деди: «Сән Мәним оғлумсан,+Бу ҝүн Мән сәнә ата олдум,+ 8 Истә Мәндән, халглары мирас кими верим сәнә,Јер үзү башдан-баша сәнин мүлкүн олсун.+ 9 Онлары дәмир дәјәнәклә+ гыраҹагсан,Сахсы габ кими чилик-чилик едәҹәксән».+ 10 Инди, еј падшаһлар, дүшүнүн,Еј јер үзүнүн һакимләри, ағлынызы башыныза јығын, 11 Јеһовадан горхун вә Она хидмәт един,Онун өнүндә титрәјәрәк севинин. 12 Оғула еһтирам ҝөстәрин* ки,+ Аллаһ гәзәбләнмәсин,Сиз дә ҝетдијиниз јолда мәһв олмајасыныз,+Чүнки Онун гәзәби гәфил алышар. Нә хошбәхтдир Она пәнаһ ҝәтирәнләр!\n^ Һәрфән: оғулу өпүн.


Q=0	C=0	SS=0	LS=0	PS=0	DC=0	LC=0	SD=0	BS=1	G0=18	G1=15	G2=10	DLID=az_RU	BODY=Nur-az.com - “Кәрамәт онҝүнлүјү” вә кәрамәтли-кәрамәтсиз инсанларын агибәти\n17 Һазиран 2021\n“Кәрамәт онҝүнлүјү” вә кәрамәтли-кәрамәтсиз инсанларын агибәти\nИран Ислам Республикасында “кәрамәт онҝүнлүјү” дејилән бајрам ҝүнләри јашанмагдадыр. Бу ҝүнләр Имам Рзанын (ә) әзиз баҹысы - Биби Мәсумәнин (с.ә) тәвәллүд ҝүнү илә Имам Рзанын (ә) ад ҝүнүнә гәдәр арада олан он ҝүнү әһатә етмәкдәдир. Тәбии ки, нәинки тәкҹә Иранда, үмумијјәтлә бүтүн шиә дүнјасында бу онҝүнлүк бајрам кими гејд едилмәкдәдир.\nИмам Муһәммәд Тәги (ә) өз бибиси Ханым Мәсумәнин (с.ә) зијарәтинин савабы һаггында бујурур ки, һәр ким бибимин (Ханым Мәсумәнин (с.ә)) гәбрини Гумда зијарәт етсә ҹәннәтә ҝирәр. (Вәсаилүш-шиә)\nБизләр дә Аллаһдан дуа едиб истәјирик ки, тезликлә вирусу арадан апарсын вә јенидән мүгәддәс инсанларын, о ҹүмләдән әзиз Имамларын (ә) имамзадәләрин (ә) зијарәтләринә наил олаг.\nКәрамәт онҝүнлүјүндә тәбии ки, Иранын ики бөјүк шәһәриндә, Ханым Мәсумәнин (с.ә) дәфн едилдији мүгәддәс Гум шәһәриндә вә Имам Рза (ә) һәрәми јерләшән мүгәддәс Мәшһәд шәһәриндә һазырлыглар, һәрәми тәмизләмәләр, бәзәмәләр вә с. ишләр һәјата кечмәкдәдир.\nМәлум олдуғу кими бу һәрәмләр бу ҝүн дә зәвварларын үзүнә бағланмајыб. Һәр кәс истәсә раһат бир шәкилдә зијарәт едә билир. Һәтта, нәинки һәрәмләр ачыгдыр, ҹамаат намазлары да һәрәмләрдә гылыныр, зәвварлар зәриһин бираддымлығына да раһат шәкилдә јахынлашыб зијарәт едә билирләр. Һәрәмләрин һәјәтләри дә ҝениш саһәјә маликдир ки, һәфтәнин мүәјјән ҝүнләриндә дуалар үчүн бу јерләр инсанларла – зәвварларла долу олур.\nБунлары ешидән һәр бир азәрбајҹанлынын тәбии ки, үрәји истәјир ки, онун доғма вәтәниндә дә мәсҹидлә бағлы олан ајрысечкиликләр арадан галдырылсын. Һәр бир азәрбајҹанлынын арзусудур ки, Иранда һәрәмләр бәзәдилдији кими Азәрбајҹанда да гапысы ики илдир ки, бағлы галан мәсҹидләрин ичи Әһли-Бејт (ә) шүарлары илә бәзәдилсин. Амма, тәәссүфләр олсун ки, узун мүддәтдир етиразларын олмасына бахмајараг Азәрбајҹан инанҹлысы һәлә дә мәсҹидә ҝедә билмир. Һеч бир өлкәдә олмајан мәсҹид гадағасы, гапыларын бағлы галмасы анҹаг Азәрбајҹанда тәтбиг едилир. Һәлә дә 50 нәфәрдән чох инсанын мәсҹидә ҝедә билмәмәси, 14 јашындан ашағы ушагларын мәсҹидә бурахылмамасы вә с. гадағалар арадан галдырылмајыб. Һәтта, һеч гадағалар иҹра белә олунмур. Она ҝөрә ки, мәсҹидләр һеч бу ҹүр шәртләр дахилиндә белә мөминләрин – 50 нәфәрин, 14 јашындан јухары вәтәндашларын үзүнә ачылмајыб. Арада бир сәс-күј салдылар ки, ҝүја ГМИ араја ҝириб вә јумшалма просеси баш вермәкдәдир. Амма, бу да тәбии ки, шајәдән башга бир шеј дејил.\nҺәдисдә бујурулур ки, мәзлумун залымдан гисас алаҹағы ҝүн залымын мәзлума зүлм етдији ҝүндән даһа ағрылы олаҹаг. Кәрамәтли инсанлар, инанҹ, мәсҹид, һиҹаб әһли ҝеҹ-тез кәрамәтсиз, залым инсанлардан гисас алаҹагдыр. Бу ҝүн мәсҹидләри кәрамәт әһлинин үзүнә бағладыглары һалда түркијәли мүғәнниләрин консертинә һеч бир гадаға тәјин етмәјән алчаг, рәзил мәхлуглар ҝеҹ-тез лајиг олдуглары агибәтлә үзләшәҹәкләр.\nМүвәггәти дүнјада инанҹ, мәсҹид әһли һәлә ки, зәиф, мүстәзәф ола биләр, амма бүтүн дүнјанын әдаләтлә долаҹағы, зәиф бәндәләрин һакимијјәти әлә алаҹағы ҝүн мүтләг ҝәләҹәк.


Q=0	C=0	SS=0	LS=0	PS=0	DC=0	LC=0	SD=0	BS=0	G0=13	G1=10	G2=6	DLID=az_RU	BODY=Һәзрәт Фатимәнин (сәламуллаһи әлејһа) Шиәләри әввәл-ахыр мүтләг беһиштдә олаҹаг\nYanvar 31, 2018 - 8:51 PM Хәбәрин коду : 880180 Мәнбә : Дејерлер Ислами сајтлара истинадән Link:\nҺәзрәт Фатимә (сәламуллаһи әлејһа): “Бизим давамчыларымыз – беһишт әһлинин ән үстүн инсанларыдыр. Һәр ким бизи севәрсә, бизим достларымызы да севәрсә, дүшмәнләримизин дүшмәни оларса – гәлб вә дили илә иман ҝәтирмиш олар.”\nБир киши һәјат јолдашына дејир ки, Пејғәмбәрин (сәлләллаһу әлејһи вә алиһ) гызы Фатимәнин (сәламуллаһи әлјһа) јанына ҝет вә мәним һаггымда суал вер ки, мән онун давамчысыјам, јохса јох? Һәјат јолдашы да Ханымын (сәламуллаһи әлјһа) һүзуруна ҝәлир вә бу суалы верир.\nХаным (сәламуллаһи әлјһа) бујурур: “Она де ки, әҝәр она әмр етдијимизи јеринә јетирибдирсә вә гадаған етдијимиздән чәкинибдирсә - о, бизим давамчыларымыздандыр”.\nҺәјат јолдашы ҝәлир вә Ханымын (сәламуллаһи әлјһа) сөзләрини әринә дејир. Әри дејир: “Вај олсун мәнә! Ким ҝүнаһ вә хатадан узагдыр ки? Она ҝөрә дә мән һәмишәлик ҹәһәннәмдәјәм. Чүнки һәр ким онларын давамчысы олмаз, һәмишә ҹәһәннәм атәшиндә олар”.\nКишинин ханымы јенә Һәзрәт Фатимәнин (сәламуллаһи әлјһа) јанына ҝәлир вә әринин сөзләрини бануја чатдырыр. Һәзрәт Фатимә (сәламуллаһи әлјһа) бујурур: “Она де ки, ҝүман етдији кими дејилдир. Бизим давамчыларымыз – беһишт әһлинин ән үстүн инсанларыдыр. Һәр ким бизи севәрсә, бизим достларымызы да севәрсә, дүшмәнләримизин дүшмәни оларса – гәлб вә дили илә иман ҝәтирмиш олар.\nӘҝәр бизим әмр вә нәһјимизлә мүхалифлик едәрсә, бизим давамчымыз дејилдир, бахмајараг ки, беһиштә ҝетсә белә. Анҹаг бәла вә чәтинликләр васитәсилә ҝүнаһлардан пак оландан сонра. Вә ја Гијамәт ҝүнү мүхтәлиф чәтинликләрдән вә ја ҹәһәннәмин ән үстүн тәбәгәсиндә әзаб олдугдан сонра пак олар. О заман бизә гаршы олан мәһәббәтинә ҝөрә ҹәһәннәмдән она ниҹат верәрик вә өз јанымыза апарарыг”.


Q=3	C=2	SS=0	LS=0	PS=0	DC=0	LC=0	SD=0	BS=1	G0=106	G1=95	G2=55	DLID=az_RU	BODY=Јеһова низам-интизам Аллаһыдыр | Тәлим\n«Аллаһ сүлһ Аллаһыдыр. О, низамсызлығы севмир» (1 КОР. 14:33).\nЈеһованын руһани варлыглары вә каинаты низам-интизамла јаратдығы нәдән ҝөрүнүр?\nЈеһова Нуһа вә Рахава нә үчүн лүтф ҝөстәрди?\nГәдим исраиллиләрлә вә биринҹи әсрдәки мәсиһчиләрлә баш верән һадисәләр Јеһованын низам-интизам Аллаһы олдуғуну неҹә ҝөстәрир?\n1, 2. а) Аллаһ илк олараг кими јаратды вә онун васитәсилә нәләр етди? б) Мәләкләрин низамла тәшкил олундуғуну һарадан билирик?\nБҮТҮН каинатын Јараданы Јеһова һәр ишини низам-интизамла ҝөрүр. О, илк олараг јеҝанә руһани Оғлуну хәлг етди. Аллаһын баш нүмајәндәси олдуғу үчүн о, «Сөз» адланырды. Мүгәддәс Китабда Сөзүн әсрләрлә Јеһоваја хидмәт етдији дејилир: «Башланғыҹда Сөз вар иди, Сөз Аллаһла иди». Һәмчинин јазылыб: «Һәр шеј онун [Сөзүн] васитәсилә мөвҹуд олду вә онсуз һеч бир шеј мөвҹуд олмады». Тәхминән 2000 ил бундан габаг Аллаһ Сөзү јер үзүнә ҝөндәрди. Јер үзүндә камил инсан Иса Мәсиһ кими танынан һәмин шәхс Атасынын ирадәсини сәдагәтлә јеринә јетирди (Јәһ. 1:1—3, 14).\n2 Аллаһын Оғлу јер үзүнә ҝәлмәздән өнҹә, Онун јанында сәдагәтли «мемар» кими чалышырды (Сүл. мәс. 8:30). Јеһова онун васитәсилә ҝөјдә милјонларла руһани варлыглар јаратды (Колос. 1:16). Мүгәддәс Китабын бир ајәсиндә мәләкләр барәдә белә дејилир: «Минләрлә нәфәр [Јеһоваја] хидмәт едир, он минләрлә нәфәр Онун һүзурунда дурмушду» (Дан. 7:10). Аллаһын сајсыз-һесабсыз руһани оғуллары Јеһованын низамлы «ордулары» кими тәсвир олунур (Мәз. 103:21).\n3. Улдузларын вә планетләрин сајы вә груплашмасы һагда нә демәк олар?\n3 Бәс Аллаһын хәлг етдији сајсыз-һесабсыз улдузлар, планетләр һагда нә демәк олар? Техас штатынын Һјустон шәһәриндә бу јахынларда апарылан һесабламаја ҝөрә «300 секстилјон улдуз мөвҹуддур, бу сај алимләрин әввәлки һесабламаларындан үч дәфә чохдур». Орада һәмчинин гејд олунур: «Бу о демәкдир ки, 3-үн архасына 23 сыфыр әлавә едирсән вә ја 3 трилјону вурурсан 100 милјарда». Улдузлар галактикаларда топланыр, һәр галактика исә милјардларла, һәтта трилјонларла улдузлардан, һабелә чохлу сајда планетләрдән тәшкил олунур. Әксәр галактикалар групларда вә бу груплар даһа бөјүк групларда топланыр.\n4. Аллаһын јер үзүндәки хидмәтчиләрини низамла тәшкил етдији гәнаәтинә ҝәлмәк нә үчүн мәнтиглидир?\n4 Ҝөјдә јарадылмыш салеһ руһани варлыглар кими, каинат да мүкәммәл шәкилдә тәшкил олунуб (Јешаја 40:26). Буна ҝөрә дә Јеһованын јер үзүндәки хидмәтчиләрини дә низамла тәшкил етдији гәнаәтинә ҝәлмәк мәнтигли оларды. О, онларын низам-интизамлы олмаларыны истәјир, чүнки онлар Јеһоваја ибадәтдә олдугҹа ваҹиб ишләр ҝөрүрләр. Јеһованын хидмәтчиләринин кечмишдән бу ҝүнә кими ҝөрдүјү ишләр там шәкилдә сүбут едир ки, Аллаһ һәмишә Өз халгына дајаг олуб вә О, «сүлһ Аллаһыдыр,.. низамсызлығы севмир». (1 Коринфлиләрә 14:33, 40 ајәләрини оху.)\nАЛЛАҺ ГӘДИМДӘ ХАЛГ ТӘШКИЛ ЕТДИ\n5. Бәшәр аиләсинин јер үзүнү низамлы шәкилдә долдурмасы тәдбири нә үчүн јарымчыг галды?\n5 Јеһова илк инсанлары јараданда онлара демишди: «Төрәјиб чохалын вә јер үзүнү бүрүјүб она саһиб олун: дәниздәки һејванлар, ҝөјдәки гушлар, јердә сүрүнән бүтүн ҹанлылар үзәриндә һөкмранлыг един» (Јар. 1:28). Инсанлар төрәјиб јер үзүнү бүрүјәнә вә бүтүн дүнја Ҹәннәтә чевриләнә кими бәшәр аиләси низамла артмалы иди. Бу низамлы тәдбир Адәмлә Һәвванын итаәтсизлији уҹбатындан мүвәггәти олараг јарымчыг галды (Јар. 3:1—6). Бир гәдәр вахт кечәндән сонра Јеһова «ҝөрдү ки, јер үзүндәки инсанларын шәр әмәлләри чохдур вә һәр заман онларын үрәјиндәки фикирләр вә нијјәтләр пислијә доғру јөнәлир». Бәли, артыг «Аллаһын нәзәриндә јер үзүндәки инсанлар позғунлашмышды вә дүнја зоракылыгла долмушду». Буна ҝөрә дә Аллаһ аллаһсызлары мәһв етмәк үчүн бүтүн дүнјаја дашгын ҝөндәрмәк гәрарына ҝәлди (Јар. 6:5, 11—13, 17).\n6, 7. а) Нуһ нә үчүн Јеһованын лүтфүнү газанды? (Мәгаләнин әввәлиндәки шәклә бах.) б) Нуһун дөврүндәки имансыз инсанларла нә баш верди?\n6 Анҹаг «Нуһ Рәббин ҝөзүндә лүтф тапды», чүнки о, «салеһ вә өз нәсли арасында гүсурсуз бир адам иди». Нуһ «Аллаһла бир јол [ҝетдији]» үчүн Јеһова она нәһәнҝ ҝәми тикмәји тапшырды (Јар. 6:8, 9, 14—16). Мәгсәд инсан вә һејван һәјатыны горунмаг иди. Беләҹә, «Рәбб Нуһа неҹә әмр етмишдисә, о да һәр шеји еләҹә јеринә јетирди» вә аиләсинин дәстәји илә тикинти ишини низамлы шәкилдә баша вурду. Ҹанлылар ҝәмијә дахил оландан сонра «Рәбб ҝәминин гапысыны өртдү» (Јар. 7:5, 16).\n7 Ерамыздан әввәл 2370-ҹи илдә Дашгын баш верәндә Јеһова «јер үзүндә олан бүтүн ҹанлылары мәһв етди», лакин ҝәмидә олан садиг Нуһу вә аиләсини сағ сахлады (Јар. 7:23). Бу ҝүн јер үзүндә јашајан инсанлар Нуһ вә оғулларынын нәслидир. Лакин ҝәмијә ҝирмәјән бүтүн имансыз инсанлар «салеһлик тәблиғчиси» Нуһа гулаг асмаг истәмәдикләри үчүн һәлак олдулар (2 Пет. 2:5).\nНизам-интизам сәккиз нәфәрә Дашгындан сағ чыхмаға көмәк етди (6, 7-ҹи абзаслара бах)\n8. Нәјә ҝөрә демәк олар ки, Вәд едилмиш дијара дахил олан әрәфәдә Исраил халгы арасында низам-интизам варды?\n8 Дашгындан тәхминән сәккиз әср сонра Аллаһ исраиллиләри бир халг кими топлады. Онларын һәјатларынын һәр бир саһәсиндә, хүсусилә дә ибадәтләриндә низам–интизам варды. Исраил халгы арасында чохлу каһин вә левилидән савајы, «Һүзур чадырынын ҝиришиндә хидмәт едән [гадынлар]» да варды (Чых. 38:8). Јеһова Аллаһ Исраил халгына Кәнан дијарына ҝирмәклә бағлы ҝөстәриш верәндә һәмин нәсил имансызлыг ҝөстәрди вә О, онлара деди: «Сизи сакин едәҹәјимә әлими галдырыб анд ичдијим торпаға ҝирмәјәҹәксиниз. Ораја јалныз Јефунне оғлу Калев вә Нун оғлу Јешуа ҝирәҹәк». Чүнки Вәд едилмиш дијары нәзәрдән кечирмәјә ҝедәнләрдән јалныз онлар мүсбәт хәбәрлә гајытмышдылар (Сај. 14:30, 37, 38). Сонралар Аллаһын ҝөстәришинә ујғун олараг Муса Јешуаны өз хәләфи тәјин етди (Сај. 27:18—23). Јешуа исраиллиләри Кәнан дијарына кечирән әрәфәдә Јеһова она деди: «Мөһкәм вә ҹәсарәтли [ол]... Горхма вә руһдан дүшмә, чүнки Аллаһын Рәбб ҝедәҹәјин һәр јердә сәнинләдир» (Јешуа 1:9).\n9. Рахав Јеһова вә Онун халгы барәдә нә дүшүнүрдү?\n9 Јеһова Аллаһ һәр јердә вә һәр заман Јешуаја дајаг олурду. Мәсәлән, исраиллиләр кәнанлыларын Јерихо шәһәри јахынлығында дүшәрҝә салан заман баш верәнләрә нәзәр салаг. Ерамыздан әввәл 1473-ҹү илдә Јешуа Јерихоја ики ҹасус ҝөндәрди вә онлар ҝедиб Рахав адлы бир гадынын евинә чыхдылар. О, онлары Јерихо падшаһынын ҝөндәрдији адамлардан горумаг үчүн евинин дамында ҝизләтди. Рахав исраилли ҹасуслара деди: «Мән билирәм ки, Рәбб бу торпағы сизә вериб... Рәбб Гырмызы дәнизин суларыны гаршынызда неҹә гурутдуғуну вә... мәһв етдијиниз ики Емор [падшаһына] нә етдијинизи ешитмишик». О әлавә етди: «Аллаһыныз Рәбб јухарыда ҝөјүн вә ашағыда јерин Аллаһыдыр» (Јешуа 2:9—11). Рахав Јеһованын һәмин дөврдә мөвҹуд олан тәшкилатыны дәстәкләдији үчүн Јеһова гәрара ҝәлди ки, исраиллиләр Јерихону зәбт едәркән ону вә аилә үзвләрини сағ сахласын (Јешуа 6:25). Бәли, Рахав иман ҝөстәрди, Јеһоваја табе олду вә Онун халгына һөрмәт етди.\nБИРИНҸИ ӘСРДӘКИ ФӘАЛ ТӘШКИЛАТ\n10. Иса өз дөврүнүн јәһуди дин рәһбәрләринә нә демишди вә нә үчүн?\n10 Јошијанын рәһбәрлији алтында Исраил халгы Кәнан дијарыны шәһәрбәшәһәр зәбт етди. Бәс сонралар нә баш верди? Әсрләр әрзиндә исраиллиләр дәфәләрлә Аллаһын ганунларыны поздулар. Јеһова Оғлуну јер үзүнә ҝөндәрәнә кими онлар Аллаһа итаәтсизлик ҝөстәриб Онун елчиләринә гулаг асмадылар. Она ҝөрә дә Иса Јерусәлими һаглы олараг «пејғәмбәрләри гәтлә јетирән» адландырды. (Матта 23:37, 38 ајәләрини оху.) Аллаһ имансыз јәһуди дин рәһбәрләрини рәдд етди. Буна ҝөрә дә Иса онлара демишди: «Аллаһын падшаһлығы сиздән алынаҹаг вә онун бәһрәсини ҝәтирән халга вериләҹәк» (Мат. 21:43).\n11, 12. а) Јеһованын биринҹи әсрдә јәһудиләри рәдд едиб башга тәшкилата хејир-дуа вердијини нә сүбут етди? б) Аллаһын дәстәкләдији тәшкилат кимләрдән тәсис олунуб?\n11 Ерамызын биринҹи әсриндә Јеһова сәдагәтсиз Исраил халгыны рәдд етди. Лакин бу о демәк дејилди ки, даһа Онун јер үзүндә сәдагәтли хидмәтчиләриндән ибарәт тәшкилаты олмајаҹаг. Артыг Јеһованын әли Иса Мәсиһ вә онун тәлимләри үзәриндә гурулмуш јени фәал тәшкилатын үстүндә иди. Бу тәшкилат ерамызын 33-ҹү илинин Әллинҹи ҝүн бајрамындан фәалијјәтә башлады. Һәмин вахт Исанын тәхминән 120 шаҝирди Јерусәлимдә бир јерә топлашан заман «гәфләтән ҝөјдән шиддәтли күләјин сәсинә охшар бир сәс ҝәлди вә отурдуглары еви долдурду». Сонра «онлар аловун дилләринә бәнзәр бир шеј ҝөрдүләр вә бу дилләр бөлүнүб һәр биринин үзәринә гонду. Онларын һамысы мүгәддәс руһла долду вә мүхтәлиф дилләрдә данышмаға башлады, чүнки бу габилијјәти онлара руһ верирди» (Һәв. иш. 2:1—4). Бу мөҹүзәви һадисә Јеһованын јалныз Мәсиһин шаҝирдләриндән тәшкил олунмуш јени тәшкилатын архасында дурдуғунун данылмаз сүбуту иди.\n12 Бу әламәтдар ҝүндә «үч минә јахын адам» Исанын давамчыларына гошулду. Үстәлик, Јеһова «һәр ҝүн хилас оланлары онлара гошурду» (Һәв. иш. 2:41, 47). Биринҹи әсрдәки мүждәчиләрин фәалијјәти о гәдәр сәмәрәли иди ки, «Аллаһын сөзү вүсәт алыр, Јерусәлимдәки шаҝирдләрин сајы ҝет-ҝедә артырды. Һәтта хејли каһин дә иман јолуна гошулурду» (Һәв. иш. 6:7). Һәгигәти гәбул едән бир чох сәмими инсанлар бу јени тәшкилатын үзвләри олурдулар. Даһа сонра Јеһова «диҝәр милләтләрин адамларынын» мәсиһчи јығынҹағына ҝәлмәсинә јол ачмагла да бу тәшкилаты дәстәкләдијини ҝөстәрди. (Һәвариләрин ишләри 10:44, 45 ајәләрини оху.)\n13. Аллаһын јени тәшкилатынын иши нәдән ибарәт иди?\n13 Аллаһын Мәсиһин давамчыларына һансы иши тапшырдығы ҝөз габағында иди. Иса вәфтиз олундугдан сонра «сәмави падшаһлыг» һагда тәблиғ етмәклә бу мәсәләдә давамчыларына ҝөзәл нүмунә гојду (Мат. 4:17). Бу иши ҝөрмәји шаҝирдләринә дә өјрәтди. Иса онлара деди: «Јерусәлимдә, бүтүн Јәһудеја вә Самаријада, һәтта јерин уҹгарларынадәк мәним шаһидим олаҹагсыныз» (Һәв. иш. 1:8). Мәсиһин еркән давамчылары онлардан нә ҝөзләнилдијини јахшы билирдиләр. Мәсәлән, Павел вә Барнаба Писидија бөлҝәсиндәки Антакијада онлары тәгиб едән јәһудиләрә ҹәсарәтлә демишди: «Аллаһын сөзү илк нөвбәдә сизә чатдырылмалы иди. Мадам ки, сиз бу сөзү рәдд етдиниз вә өзүнүзү әбәди һәјата лајиг һесаб етмирсиниз, биз диҝәр милләтләрә мүраҹиәт едирик. Јеһова бизә белә әмр едиб: “Мән сәни милләтләр үчүн нур тәјин етдим ки, јерин уҹгарларына гәдәр хилас ҝәтирәсән”» (Һәв. иш. 13:14, 45—47). Биринҹи әсрдән бәри Аллаһын тәшкилатынын јерүзү һиссәси инсанлара Онун бәшәријјәтин хиласы үчүн ҝөрдүјү тәдбирдән данышыр.\nЧОХЛАРЫ ҺӘЛАК ОЛСА ДА, АЛЛАҺЫН ХИДМӘТЧИЛӘРИ САҒ ГАЛДЫ\n14. Биринҹи әсрдә Јерусәлимин агибәти неҹә олду вә кимләр сағ галды?\n14 Үмумиликдә, јәһудиләр хош хәбәри гәбул етмәдиләр вә фәлакәтлә үзләшдиләр. Бу фәлакәт барәдә Иса шаҝирдләрини хәбәрдар етмишди: «Јерусәлими һәрби дүшәрҝәләрин мүһасирәсиндә ҝөрәндә билин ки, о, тезликлә виран олаҹаг. Онда гој Јәһудејада оланлар дағлара гачсын, шәһәрдәкиләр орадан чыхсын вә әтраф кәндләрдә оланлар шәһәрә ҝирмәсин» (Лука 21:20, 21). Иса неҹә демишдисә, елә дә олду. Јәһудиләр гијам галдырдығы үчүн Рома ордусу ерамызын 66-ҹы илиндә Сестиј Галлын башчылығы алтында Јерусәлими мүһасирәјә алды. Анҹаг һәмин орду гәфләтән ҝери чәкиләндә Исанын давамчыларынын Јерусәлим вә Јәһудадан гачмаг фүрсәти јаранды. Тарихчи Јевсевинин вердији мәлумата әсасән, чохлары Иордан чајыны кечиб Переја вилајәтиндәки Пелла шәһәринә гачды. Ерамызын 70-ҹи илиндә Рома ордусу сәркәрдә Титин башчылығы алтында Јерусәлимә гајыдыб ораны ишғал етди. Исанын хәбәрдарлығына гулаг асан садиг мәсиһчиләр исә сағ галдылар.\n15. Нәләрә рәғмән, мәсиһчилик әсаслы сурәтдә јајылды?\n15 Чәтинликләрә, тәгибләрә вә диҝәр иман сынагларына бахмајараг, Мәсиһин давамчылары биринҹи әсрдә мәсиһчилији әсаслы сурәтдә јаја билдиләр (Һәв. иш. 11:19—21; 19:1, 19, 20). Биринҹи әсрдәки бу мәсиһчиләр Аллаһын хејир-дуасы сајәсиндә руһани ҹәһәтдән чичәкләнмишдиләр (Сүл. мәс. 10:22).\n16. Руһани ҹәһәтдән ајаг үстә галмаг үчүн һәр бир мәсиһчи нә етмәлидир?\n16 Руһани ҹәһәтдән ајаг үстә галмаг үчүн һәр бир мәсиһчи өзү сәј ҝөстәрмәли иди. Мүгәддәс Јазылары дәриндән арашдырмаг, ибадәт ҝөрүшләриндә мүнтәзәм иштирак етмәк вә Падшаһлыг хәбәрини ҹанла-башла тәблиғ етмәк олдугҹа ваҹиб иди. Кечмишдә олдуғу кими, инди дә бүтүн бунлар руһани сағламлығымыза вә Јеһованын халгы илә вәһдәтдә олмағымыза көмәк едир. Биринҹи әсрдә бирлик ичиндә, низам-интизамла тәшкил олунан јығынҹаглар нәзарәтчиләрин вә хидмәти көмәкчиләрин ҹанла-башла етдији хидмәтдән фајдаланырдылар (Филип. 1:1; 1 Пет. 5:1—4). Павел кими, сәјјар хидмәтдә олан ағсаггалларын јығынҹаглара баш чәкмәси әсил бајрам иди! (Һәв. иш. 15:36, 40, 41). Мараглысы одур ки, биринҹи әсрдәки мәсиһчиләрин ибадәти илә бизим ибадәтимиз чох охшардыр. Гәдимдә олдуғу кими, инди дә Өз хидмәтчиләрини тәшкил етдији үчүн Јеһоваја неҹә дә миннәтдарыг! *\n17 Шејтан дүнјасынын сонунун јахын олдуғу бу ахыр ҝүнләрдә Јеһованын ваһид тәшкилатынын јерүзү һиссәси артан сүрәтлә ирәли ҝедир. Бәс сән онунла ајаглашырсанмы? Руһән инкишаф едирсәнми? Нөвбәти мәгаләдә бунлары неҹә едә биләҹәјин арашдырылаҹаг.\n^ абз. 16 «Ҝөзәтчи гүлләси»нин 2002-ҹи ил 1 октјабр сајындакы «Мәсиһчиләр руһән вә һәгигәтән ибадәт едирләр» вә «Садиг мәсиһчиләр һәгигәтдә јеримәјә давам едирләр» адлы мәгаләләрә бах. Аллаһын тәшкилатынын һал-һазырда мөвҹуд олан јерүзү һиссәси барәдә әтрафлы мәлуматы «Јеһова Аллаһын мүасир халгы» адлы брошүрадан әлдә едә биләрсән.


Q=22	C=0	SS=0	LS=22	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=aprel 4, 2022 - 9:54 PM Хәбәрин коду : 1244728 Мәнбә : АБНА Хәбәр Аҝентлији Link:\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Үмүмдүнја Мүсәлманларынын Али Лидери мүбарәк Рамазан ајынын илк ҝүнүндә Гурани-Кәримлә мәрифәт даирәси мәҹлисиндә Рамазан ајыны зијафәт ајы вә сонсуз Илаһи рәһмәтин јајылмасы ајы адландырыблар.\nИмам Хаменеи ҹәнаблары Гуранда тәфәккүрлә јанашы гәлбин тәмизләнмәсини дә инсанын мүгәддәс Рәббин бајрамындан һәзз алмасында мүһүм амил һесаб едибләр.\nО, мүгәддәс Рамазан ајынын бәрәкәт вә имканларына тохунараг әлавә едиб: Бу немәтләр әслиндә Аллаһа јахын олмаг үчүн әвәзолунмаз фүрсәтләрдир, она ҝөрә дә бу фүрсәтдән истифадә едиб ҝүнаһлардан узаг олмағын уғуруну тәвазөкар вә тәвазөкарлыгла Аллаһдан диләмәлијик.\nИнгилабын Али Мәгамлы Рәһбәри Гуран ајәләринә истинад едәрәк, бөјүк бәла олан гәфләтдән фәргли олараг “зикри” Мүгәддәс Китабын мүбарәк адларындан бири һесаб едиб вә әлавә едиб: “Давамлы гираәт вә Гуранла танышлыг Аллаһла даһа чох әлагәјә сәбәб олур.”\nО, өјрәнмә, тәфәккүр вә тәфәггоһ јәни дәрин тәлими Гуранын дәрин, езотерик вә али биликләриндән бәһрәләнмәјин сирри һесаб едәрәк әлавә едиб: “Бу билијә чатмағын шәрти ҝәнҹликдә даһа асан олан гәлбин вә нәфсин пакланмасыдыр.”\nИнгилабын Али Мәгамлы Рәһбәри нөвбәти төвсијәсиндә гираәти мүгәддәс сәнәт адландырмыш вә бу сәнәтин Аллаһы зикр едиб вә Она дәвәт етмәјин хидмәтиндә олмасыны вурғулајараг дејиб: “Гираәт елә олмалыдыр ки, динләјиҹинин иманыны артырсын. Одур ки, гираәт сырф бир сәнәт кими гәбул олунмамалы вә һашијәләрин вә ја бәзи заһирләрин Аллаһы зикр вә дәвәт һалына галиб ҝәлмәсинә иҹазә верилмәлидир.”\nАјәтуллаһ Хаменеи өлкәдәки Гуран фәалијјәтини јахшы, лакин гејри-кафи гијмәтләндириб вә бу фәалијјәтләрин ҝенишләндирилмәси тәклифиндә дејиб: “Һәр бир мәһәлләдәки мәсҹидләри Гуран әсасларына чевирмәк вә һәмин мәһәлләдәки диҝәр мәсҹидләрлә әлагә вә үнсијјәт гурмаг вә онлар арасында Гуран мәҹлисләри вә јарышлар тәшкил етмәк јенијетмә вә ҝәнҹләрин Гуран вадисинә дахил олмасы вә хүсусилә Гуран һафизләри јетишдирмәси үчүн ән јахшы стимулдур.\nБир нечә ил әввәл тәклиф етдијимиз 10 милјонлуг Һафизи јетишдирмәјин јолу јенијетмәләри Гуран фәалијјәти саһәси илә таныш етмәкдир ки, бу ҹүр лајиһәләрлә буна наил олмаг даһа асан ола биләр.”


Q=25	C=1	SS=1	LS=24	PS=0	DC=0	LC=0	SD=0	BS=14	G0=12	G1=7	G2=4	DLID=az_RU	BODY=Ахтардығыныз сәһифә Гур`ани-Кәрим\nНијә Исламы мәһв етмәк сәјләри һәмишә тәсирсиз галмышдыр?\nİyun 23, 2015 - 5:35 PM\nИнсанларын етдији күфр Аллаһа бир зәррә гәдәр зијан вурмаз. Күфр мејданында һазыр олмаг, инсаны Илаһи рәһмәтдән вә төвбәдән мәһрум едәр.\nДүнја Халглары вә Мүбарәк Рамазан Ајы\nИмам Хаменеинин тәшкилатчылығы илә, Гуран Мәҹлиси кечирилир – Фото\nİyun 19, 2015 - 7:12 PM\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, һәр ил олдуғу кими бу ил дә, Гурани Кәрим Һафизләри вә Гуран Гариләри Мүбарәк Рамазан Ајынын илк ҝүнү Үмүмдүнја Мүсәлманларынын Али Лидери Ајәтуллаһ Хаменеи ҹәнабларынын һүзурунда Гуран Мәҹлиси кечирибләр.\n32-ҹи Бејнәлхалг Гурани Кәрим Мүсабигәләринин Хәбәрләри\nТеһран 2015 Гуран Мүсабигәләринин Мүнсифләр һејәтинин финал бәјанат\nГуранын вәһдәт руһијјәли динамик ајәләриндән илһам алараг Мүсәлманларын дүнјада әзәмәт тапмаларына сәбәб олмалыјыг.\nMay 27, 2015 - 2:18 AM\nҺәгигәт будур ки, Ислам дүшмәнләри Ислам өлкәләри вә мүхтәлиф мәзһәбләр арасында бөјүк вә кичик проблемләр јаратмагла Исламын гүдрәтини зәифләтмәјә чалышырлар. Дүшмәнләримизлә азҹа да олса белә әмәкдашлыг етмәкин өзү бир баша онларын өз чиркин нијјәтләринә чатмағда көмәклик едир. Мүсәлманлар арасында јекдиллији јарада биләҹәк үнсүр мәһз Аллаһын мөһкәм гырылмаз ипиндән, Гурани Кәримдән мөһкәм јапышмагдыр.\nБејнәлхалг Гурани Кәрим Мүсабигәләри иштиракчылары илә ҝөрүшдә\nИмам Хаменеи: “Мүнагишә јаратмаг мәгсәдилә фәалијјәт ҝөстәрән һәр бир гыртлаг дүшмәнин сәсиҹалдыҹысыдыр” - Фото\nШиә-Сүнни, Әрәб-Әҹәм вә миллијәтчилик сијасәти илә милләтләр арасында ајрыечкилик јаратмаг бу ҝүн дүшмәнин әсас сијасәтидир.\nMay 26, 2015 - 1:09 PM\nАјәтуллаһ Сејјид Әли Хаменеи ҹәнаблары Гурани Кәримин Мүсәлманларын фәрди, иҹтимаи һәјатларында бирбаша рол ојнамасынын зәрурилијинә вурғулајараг билдириб: “Мүсәлманлар һәјат тәрзләриндә белә бир мәгама чатмалры үчүн ики әсас үнсүрә еһтијаҹлыдырлар: Бәсирәтли вә Ирадәли олмаға. Һабелә Ислам Дүнјасынын бу ҝүнкү чәтинликләр вә проблемләр гаршысында зәфәр чалмалары Гурани Кәримин бујуруглары гаршысында тәслим олмагларында вә дүшмәнин зорла бејинләрә јеритдији “мүасир ҹаһилијјәт” гаршысында дик дуруб, бу ҹаһилијјәтин зорбалығына гаршы мүбаризә етмәкдәдир.”\n32-ҹи Бејнәлхалг Гурани Кәрим Мүсабигәси\nӘли Лариҹани: Јәмәнә тәҹавүз етмәк Ислами өлкәјә јарашмаз\nБир Ислами өлкә өз тәһлүкәсизлијини бәһанә едәрәк Јәмән фаҹиәсини төрәдирсә бу Ислам үммәтинә јарашмајан ишдир.\nMay 25, 2015 - 9:25 PM\nДоктор Әли Лариҹани Ислам үммәтинин мөвҹуд шәраитә дүшмәсинин әсас сәбәбини Гуран вә онун маарифиндән узаг дүшмәләри олдуғуна ишарә едәрәк билдириб: “Әлләри Мүсәлманларын ганларына алудә олан тәкфирчи - екстримист ҹәрјанлар вә диҝәр өлкәләрә һакимкәсилмәк фикриндә олан бөјүк гүдрәтләр кечмиш һијләәҝәр плаларыны дүбарә истифадә едирләр. Биз бу ҝүнә кими бөјүк дөвләтләрин һијләләринә алланмамышыг.”\nТеһран 2015- 32-ҹи Бејнәлхалг Гурани Кәрим Мүсабигәләринин бағланыш мәрасими – Фото\nMay 25, 2015 - 9:09 PM\nМүсабигәнин бағланыш мәрасими Иран Ислам Республикасынын Ислами Шура Мәҹлисинин –парламентинин Сипкери ҹәнаб Доктор Әли Лариҹанинин иштиракы вә чыхышы илә, баш тутуб.\nБејнәлхалг Гуран Мүсабигәләринин галибләринә һәдијјәләр верилди – Фото\nТеһран 2015- 32-ҹи Бејнәлхалг Гурани Крәим Мүсабигәләринин сон мәрасими кечирилди.\nMay 25, 2015 - 4:04 PM\nМәрасимдә 1-ҹи, 2-ҹи, 3-ҹү, 4-ҹү вә 5-ҹи мәгамлары кәсб едән Гуран Һафизләри, Гариләри вә Мүсабигәләрдә өз елми тәһгигатлары илә иштирак едән Гурани Кәрим Тәдгигатчылары дәјәрли һәдијјәләр илә тәлтиф олундулар.\nАјәтуллаһ Мәмдуһи: Бејнәлхалг Гуран Мүсабигәләри дүнја мүтәфәккирләрини бир араја топламаг үчүн ҝөзәл фүрсәтдир\n“Гуран Кәрим мүтәхәссисләри ҝәрәк Гуранын мәналарыны ҝөзәл бәјан вә хош сөзләрлә инсанлара ачыглајыб тәлим кечсинләр.”\nMay 22, 2015 - 2:40 PM\nВәлијји Фәгиһин Експердисија Мәҹлисинин Керманшаһ рајону үзрә нүмајәндәси Гурани Кәримин дини вә әхлаги дәјәрләрини халгын мүхтәлиф тәбәгәләри арасында хүсуси илә дә, јенејетмә вә ҹаванлар арасында ҝүҹләндирилмәсинә ишарә едәрәк билдириб: “Биз Гурани Кәрим үзәриндә гурулмуш бир иҹтимаијјәтдә јашајырыг, бу сәбәбдән дә, бүтүн саһәләрдә, хүсуси илә дә, Хејријјә вә Вәгф Фондларынын бүтүн програмларында Гуран маарифи тәблиғ олунмалыдыр.”\n32-ҹи Бејнәлхалг Гурани Кәрим Мүсабигәләри Тәшкилатчылығынын Сәдри:\nМ. Һүсејни: Анти-ИИР тәблиғатлара бахмајараг хејли сајда Мисир Гариләри Гуран Мүсабигәләриндә иштирак едир\nДүшмәнин јүрүтдүјү мәнфи тәблиғә бахмајараг бу ил дә, Теһран 2015 Мүсабигәсиндә хејли сајда Мисир Гариләри иштирак едир.\nMay 20, 2015 - 7:51 PM\nСејјид Мустәфа Һүсејни даһа сонра билдириб: “132 нүмајәндәләрдән 61 нәфәри Гурани Кәримин бүтүн 30 ҹүзүнү һифздән билир- (Һафизи Гурани Кәрим), 71 нәфәри Гурани Кәрим Гарисидир- (гурани Мәҹиди ҝөзәл сәслә охујан). Јарышларда иштирак едән бүтүн өлкә нүмајәндәләри бир бири илә ҹидди рәгабәт апарырлар. Һәмчинин гејд етмәлијик ки, јарышмалар кәнарында “Мәрифәт Хејмәси” адлы Ислами Мәдәнијәт вә Маарифә ујғун олараг мүхтәлиф нөв сәҝиләр тәшкил олунуб. Бу сәрҝидә Гурани Мәҹидә даир мүхтәлиф елми китаблар вә һабелә екстримист ҹәрјанларын төрәтдикләри ҹинајәтләрин фото сәрҝиси истәјәнләрин ихтијарында гојулуб.”\nАјәтуллаһ Кәби: “Гуран Мәҹид јеҝанә китабдыр ки, иҹрасына зәманәт олунуб”\nИнсанларын сабитлијини бәрпа етмәк үчүн бағланан бејнәлхалг мүгавиләләр һеҝемон гүдрәтләтин истәјинә ујғун олдуғучүн јарарсыздыр\nMay 18, 2015 - 10:13 PM\nАјәтуллаһ Кәби Гурани Кәримин үммәт арасында сүлһ вә бирлик мәсәләсинә даир хејли сајда маарфә малик олдуғуну вурғулајараг билдириб: “Гуран мүгәддәс бир әһди-пејман олдуғу үчүн бүтүн Ислам Иҹтимаијјәтинә ҝәрәкдир ки, она әмәл етмәклә вәһдәт јолунда аддымласынлар.”\nБенәлхалг Гурани Кәрим Мүсабигәсинин ачылыш мәрасиминдә иштирак едән ИИР-н рәсми нүмајәндәләри - Фото\nMay 18, 2015 - 5:20 PM\n32-ҹи Бејнәлхалг Гурани Кәрим Мүсабигәси Ҹүмә Ҝүнү Иран Ислам Республикасынын мәшһур Гуран Гариси Ҹәфәр Фәрдинин Гурани Мәҹидин бир нечә нурани ајәләринин тилавәти, дахили вә хариҹи өлкәләрдән тәшриф ҝәтирмиш гонаглар, Бејнәлхалг Гурани Кәрим Гариләри, Гуран Һафизләри һабелә Иран Ислам Республикасынын бәзи мәсул шәхсләринин һүзуру илә Теһранын “Рәһбәрләрин Зирвә Салону”нда рәсмән өз ишинә башлајыб.\nПрезидент Руһанинин Бејнәлхалг Гурани Кәрим Мүсабигәсиндәки чыхышы\nҺәсән Руһани: “Бүтүн Мүсәлманларын Гурани Кәрими Вәһј Дили илә, назил олдуғу кими охумаглары вәһдәтин јаранмасына сәбәб олур.”\nMay 18, 2015 - 5:03 PM\nЧыхыш заманы Гурани Кәримин Али Имран сүрәсинин 164 –ҹү ајәсини "لَقَدْ مَنَّ اللّهُ عَلَى الْمُؤمِنِينَ إِذْ بَعَثَ فِيهِمْ رَسُولاً مِّنْ أَنفُسِهِمْ يَتْلُو عَلَيْهِمْ آيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِن كَانُواْ مِن قَبْلُ لَفِي ضَلالٍ مُّبِينٍ " (Аллаһ Тәала, мөмүнләрә Китаб (Гурани Кәрим) вә Һикмәти өјрәдиб, Аллаһ Тәаланын ајәләрини тилавәт едәрәк онлары писликләрдән тәмизләјән вә өзләриндән олан бир шәхси онлара Пејғәмбәр тәјин етмәклә мөмүнләрин бојнуна бөјүк бир һагг гојду. Һалбуки онлар бундан габаг ачыг вә ајдын бир зәлаәтдә (азғынлыгда) идиләр.)- охујан Президент Һәсән Руһани ҹәнаблары гонаглары Бөјүк Мәбәс Бајрамы мүнасибәти илә, тәбрик едиб, хариҹи өлкәләрдән “Салмани Фарсинин” дијарына тәшриф ҝәтирмиш гонаглара хош ҝәлмишсиниз дејәрәк һамыны саламлады.\n32-ҹи Бејнәлхалг Гурани Кәрим Мүсабигәсинин илк ҝүнү - Фото\nMay 17, 2015 - 8:09 PM\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Теһран 2015 - 32-ҹи Бејнәлхалг Гурани Кәрим Мүсабигәси Ҹүмә Ҝүнү Иран Ислам Республикасынын мәшһур Гуран Гариси Ҹәфәр Фәрдинин Гурани Мәҹидин бир нечә нурани ајәләринин тилавәти илә өз ишинә башлајыб.\nТеһран 2015 – Бенәлхалг Гурани Кәрим Мүсабигәсинин ачылыш мәрасими\nАчылыш мәрасиминә Иран Ислам Республикасынын Президенти Һөҹҹәтүл Ислам вәл Мүслимин Доктор Һәсән Руһани ҹәнабларыда гатылыб.\nMay 17, 2015 - 7:38 PM\nКәрбәла Әләмдары һәзрәти Әбүлфәзлил Әббасын (ә) һәрәминдә\nҺәзрәти Фатимә Зәһранын (с) тәвәллүдүнүн илдөнүм мүнасибәти илә Кәрбәлада Гуран Мәҹлиси тәшкил олунуб – Фото\nГуран Мәҹлисиндә Ираг вә һабелә Бејнәлхалг сәвијјәли Гуран Гариләри иштирак едиб.\nAprel 12, 2015 - 9:04 PM\nҺәзрәти Әбүлфәзлил Әббасын (әлејһи сәлам) һәрәминин Дарул Гуран (Гуран Еви) шөбәси ики дүнја ханымларынын мөвласы һәзрәти Фатимәнин (сәламуллаһи әлејһа) анадан олмасынын илдөнүмү мүнасибәти илә, Кәрбәлада Гуран Мәҹлиси тәшкил едиб.\nМүгәддәс Аллаһ Кәламлары\nИсфәһан Елми Һөвзәнин тәләбәләри Гурани Кәрим мүсабигәсиндә иштирак едиб – Фото\nМүсабигә Исфәһанын һәзрәти Вәлијји Әср (ә.ф) адына Елми Һөвзәсиндә кечирилиб.\nYanvar 30, 2015 - 6:40 PM\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, өтән ҝүн Иран Ислам Республикасынын Исфәһан шәһәриндә Гуран Кәримә даир елми мүсабигә кечирилиб. Исфәһан Елми Һөвзә тәрәфиндән кечирилән бу мүсабигәдә руһаниләр, тәләбәләр вә онларын аилә үзвләри иштирак едибләр. Гејд едәк ки, мүсабигә Исфәһанын һәзрәти Вәлијји Әср (ә.ф) адына Елми Һөвзәсиндә кечирилиб.\nИмам Һүсејнин (ә) һәрәминдә “Гурани Кәрим илә Үнсијјәт” мәҹлиси кечирилир – Фото\nМәҹлисдә Ираг Силаһлы Гүввәләринин Забитләри вә иҹтимаијјәтин мүхтәлиф тәбәгәләринин нүмајәндәләри дә иштирак едир.\nYanvar 10, 2015 - 8:08 PM\nИмам Һүсејнин (әлејһи сәлам) һәрәминин “Гуран Еви” идарәси тәрәфиндән Сејјиди Шүһәда Сәһнәсиндә тәшкил олунан нурани мәҹлисдә бејнәлхалг сәвијјәли Гуран Гариләри илә јанашы Ираг Силаһлы Гүввәләринин Забитләри вә иҹтимаијјәтин мүхтәлиф тәбәгәләринин нүмајәндәләри дә иштирак едир.\nБешинҹи “Мүсәлман Тәләбәләринин Бејнәлхалг Гуран Мүсабигәси”нин ачылыш мәрасими – Фото\nТеһранын Милад Бүрҹүндә кечирилән мүсабигәнин ачылыш мәрасиминдә Иран Ислам Республикасынын президенти чыхыш едиб.\nYanvar 2, 2015 - 11:15 PM\nҺөҹҹәтүл Ислам вәл Мүслимин Һәсән Руһани ҹәнаблары чыхыш заманы билдириб: “Намаз, Оруҹ, Зәкат, Һәҹҹ, Ҹиһад, Әмр Бе Мәруф вә Нәһј әз Мункәр кими мәсәләләр Мүсәлманлары бир биринә јахынлашдырыр. Амма биз Мүсәлманларын Ислам Пејғәмбәринин (сәлләллаһу әлејһи вә алиһ) һәјатындан сонра һидајәт тапмағына сәбәб олан амил шүбһәсиз ки, Аллаһ Тәаланын Китабы вә Пејғәмбәрин (с.ә.в.с) Әһли Бејтидир (ә)”.\nДүнјанын ән касыб мәктәбиндә Гуран Кәрими өјрәниб вә һифз едән шаҝирдләр – Фото\nГејд олунан мәктәб Ниҝеријанын Ҹимәта мәнтәгәсиндә јерләшир.\nDekabr 10, 2014 - 3:09 PM\nГуран ајәләри ҹөвһәр васитәси илә тахта лөһвәләр үзәриндә јазылыб. Мүәллимләр исә, бу мәктәбдә бөјүк һәвәслә Гурани Кәрими шаҝирдләрә өјрәдирләр.\nИИР-ын Гәрби Азәрбајҹанында кечирилән Гуран Кәрим мүсабигәсинин галибләри мүкафатландырылды – Фото\nDekabr 6, 2014 - 12:56 AM\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Иран Ислам Республикасынын Гәрби Азәрбајҹан әјаләтиндә 37-ҹи Гурани Кәрим мүсабигәси кечирилиб. Гуран Кәрим мүсабигәси 4 Декабр 2014 тарихдә өз ишинә хитам вериб. Мүсабигәнин сонунда мүнсифләр һејәти јарышын галибләрини мүкафатландырыблар.\nГуранын беш мөҹүзәви ајәләри\nГурани Кәримин бу ајәләрини һәр ҝүн 11 дәфә охумагла бүтүн һаҹәтләр асанлашар.\nNoyabr 11, 2014 - 1:02 PM\nҺәзрәт Пејғәмбәр (с) бујурур: “Елә бир ев јохдур ки, “Ајәтүл-күрсү” ајәси орада охунсун, мәҝәр о һалда ки, шејтанлар 30 ҝүн һәмин еви тәрк едәрләр вә ора сеһр вә сеһрбаз ҝәлмәз”.\nРусијада кечирилән Гурани Кәрим јарышы сона чатды\nИИР-ын Гуран гариси Мәһди Гулам Нижад, Русијада кечирилән Гуран Мүсабигәсиндә икинҹи јери тутду – Фото\nМ. Г. Нижад: Јарыш олдугҹа јүксәк сәвијјәдә кечирилди. Мән һеч ҝүман белә едә билмәздим ки, белә бир сәвијјәдә кечирилсин.\nSentyabr 26, 2014 - 6:44 PM\nМәһди Гулам Нижад јарыш һаггда белә дејиб: “Јарыш олдугҹа јүксәк сәвијјәдә кечирилди. Мән һеч ҝүман белә едә билмәздим ки, јарыш белә бир сәвијјәдә кечирилсин. Бәли Алманија, Естонија вә бәзи авропа өлкәләри илк дәфә иди ки, белә бир јарышда иштирак едирдиләр, лакин бунунла белә јарышларда самбаллы гариләрдә иштирак едирди”.\nӘлламә Һәсәнзадә Амулинин төвсијәләри (1)\nГуран Әһли олун\nAvqust 29, 2014 - 5:46 PM\nТүрејһи дејир: Һәдисдә бујурулур ки, мәнә Ҹәвамиул-кәлим әта олунду; сөзләрин топландығы мәнә верилди. Бундан мәгсәд Гурани-Кәримдир. Чүнки Гуран кәлмәләри аздыр, амма мәнасы чохдур. Һәтта бујурулур ки, Гуранын һәр бир һәрфинин јетмиш мәнасы вар.\nТеһранда кечирилән “Гурани Кәримин 31-ҹи Фестивалы” иштиракчыларынын Имам Хаменеилә ҝөрүшү + Фото\nИмам Хомејни (әлејһи рәһмә) адына Һүсејнијјә Аллаһ Кәламы, Гуран Кәримин тилавәти илә мүзәјјән олунду\nİyun 3, 2014 - 10:11 PM\nТеһранда кечирилән “Гурани Кәримин 31-ҹи Фестивалы” јарышына Африка, Асија, Авропа, Америка вә Әрәб Јарымадасындан дәвәт олунан бир сыра гонаглар, Гурани Кәрим Һафизләри, Гариләр вә танынмыш Гуран Устадлары, Дүнја Мүсәлманларынын Али Лидери, Ајәтуллаһ Сејјид Әли Хаменеи ҹәнабларынын офиси тәрәфиндән тәшкил олунмуш “Гуранла Нурани Үнсијјәт Мәҹлиси”ндә Вәлијји Фәгиһ, Имам Хаменеи һәзрәтләри илә ҝөрүшмүш вә о һәзрәтин һүзурунда Гуран Кәрими тилавәт етмишләр.\nИслам Пејғәмбәринин Ајы Әрәфәсиндә\nТеһранда “Гурани Кәримин 31-ҹи Фестивалы” кечирилди + Фото\nГурани Кәрим јарышында Африка, Асија, Авропа, Америка вә Әрәб Јарымадасындан бир сыра гонаглар дәвәт олунуб\nİyun 1, 2014 - 6:40 PM\nИран Ислам Республикасынын Хариҹи Ишләр Назирлији вә Вәгф Тәшкилаты тәрәфиндән тәшкил олунан мсабигә ики ҝүн давам едиб.\nИслам Ингилабынын Јетирмәләри\nҜөзәл сәси илә Имам Хаменеи ҹәнабларыны тәәҹҹүбләндирән 13 јашлы ушаг\n13 јашлы Сејјид Таһа Һүсејни Иран Ислам Республикасында Гурани-Кәримин тилавәти саһәсиндә танынмыш азјашлыларындандыр\nMay 12, 2014 - 6:24 AM\nкичик тилавәтчи фәргли вә гејри-ади сәси илә Үмүмдүнја Мүсәлманларынын Али Лидери, Ислам Ингилабынын Рәһбәри Ајәтуллаһ Хаменеини дә валеһ едә билиб.\nАли Тәглид Мәрҹәси, Тәфсир Устады, Философ, Ајәтуллаһ Ҹавади Амолинин иштиракы илә “Тәфсир Устадларынын 10-ҹу Конфрансы” + Фото\nТәфсир Устадларынын 10-ҹу Конфрансы” Иран Ислам Республикасынын Елм Шәһәри сајылан Мәсумәји Гумда кечирилиб\nMay 8, 2014 - 6:59 PM\nГејд олунан Конфранс Бөјүк Тәлид Мәрҹәси, Гурани Кәримин тәфсири үзрә али савадлы устады, һәким вә әхлаг мүәллими Ајәтуллаһ Ҹавади Амоли ҹәналары да иштирак едибләр.\nГурани-Кәримдә данышығын гаjдасы барәдә\nNoyabr 20, 2013 - 12:00 AM\nИслам Пеjғәмбәринин (сәлләллаһу әлеjһи вә алиһ) ән бөjүк мөҹүзәси олан Гуран да кәлмәләрдән ибарәтдир.\nЧиндә Гурани Кәрим Уjғур дилинә тәрҹүмә едилди\nNoyabr 11, 2013 - 12:00 AM\nЧинин “Ислами Ҹәмиjjәт”и, мисли ҝөрүлмәмиш бир аддым атараг, мүбарәк Гурани Кәрими Уjғур дилинә тәрҹүмә вә чап едиб.\nИлаһи Вәһjин Тәблиғи\nКәрбалада “Гурани Кәримин 5-ҹи hәфтәси” + Фото\nOktyabr 1, 2013 - 12:00 AM\nИраг Шиә Вәгф Идарәсинә бағлы “Гуран Елмләринин Милли Мәркәзи”нин мүдири Адил Кәнани билдириб: “Һазыркы Гуран һәфтәсиндә Гуран Кәримин елитасы үчүн мүхтәлиф зәнҝин прогламлар, о ҹүмләдән Гурани Кәримин бүтүн ҹүзвләринин һифзи, Гурани Кәримин20 ҹүзвү вә 10 ҹүзвү, Гурани Кәримин һифз вә гираәт үзрә мүсабигәләр кечириләҹәк”.


Q=40	C=40	SS=0	LS=0	PS=3	DC=0	LC=0	SD=0	BS=2	G0=18	G1=16	G2=5	DLID=az_RU	BODY=TolishPress.org - ВЫРЭШ ЧИJЕJДЭ ТОФИF ИЛhАМИ!\nГлавная : Шав-нышт : ВЫРЭШ ЧИJЕJДЭ ТОФИF ИЛhАМИ!\nВЫРЭШ ЧИJЕJДЭ ТОФИF ИЛhАМИ!\nТОһ, Толышпресс on 09 Авуст, 2016 22:26:08 | 845 раз прочтено\nВЫРӘШ ЧИЈЕЈДӘ ТОФИҒ ИЛҺАМИ!\nЫмруж ыштә 75 сини ид әкәј Тофиғ Илһам, еһанә сәғ бәбәј! Әмә ымруж беәј ғејд кардејдәмон чәј һафто пенҹ сорнә јубилеј! Әј зынә һар гылә толыш ыштә зувышкәј ғәдәрәдә ғејд кардејдә! Әмма ком толыш чокнә ид быкоән ым јубилеј, иглә чиј һәғиғәте ки, чәмәһон һар гыләјни дыләдәј Тофиғ Илһам! Чәмә дылон ид кардејдән Чәј јубилеј!\nЧәмә ымруж еһтијоҹымон һесте Бәј, Бәчәј бәсарәти чәши еһтијоҹымон һесте! Чандә сорон бәнав бино быә Толыши Милли һәрәкоти шә рој еһтијоҹыш һесте бә Тофиғ Илһами сәғандә рушнә! Әв дештә шерон нур сәғандејдәбе бәчәмә шә рој, рушин кардејдәбе чәмә рој! Чәј рушнәдә чәмә хәлғ рост быәбе бәштә озоди ҹанг, әв сәбәро кардејдәбе әмәни бә ҹанг! Дештә шерон, дештә пандинә нәсиһәтон, дештә наввиндәти! Ымруж вырәш чијејдә Тофиғ Илһами! Чәј “былбыли зывони” еһтијоҹыш һесте Бәј, Чәј һәммәјсә “ғәшәнгә толышә кинә”, “де һар кәси дустә” толышә хәлғи еһтијоҹыш һесте Бәј! “Әлиф, Лам, Мими мәно нызнә дәғәлон” бә Хыдо һәхи рој вардејро еһтијоҹымон һесте бә Тофиғ Илһами вәзнинә сыхани!\nШукур бә Хыдо мәслоһати! Бевахт тәргыш карде әмә Тофиғ Илһами, әмма ыштә шероныш вәхм карде бәштә хәлғи! Сәнибәтон-сәнибәтон баһандәмон Чәј шерон, вағиф быбәмон Бәчәј сыхани сеһри, бәчәј мәно, панд пегәтәмон чәвонку!\nЧок-чоки баһандомон әвони, бәвиндемон ки, Тофиғ Илһами вотә сыхан канә бејдәни һич вахт! Жыбызын, ымружыш нывыштә әвон! Ружон дәбәварден, мангон әвәз бәкан ијәнды, сорон бомен сорон сәпе, толышә хәлғи шәкәсон бәшен, тожә толышон бомен бә дынјо, әмма Тофиғ Илһами сыхан, Чәј шер һич вахти канә әбыни! Һар тожә бә дынјо омә толыш баһанде әвони, жыго бәзне, әвон һежо боәј нывыштә быән! Чандә соронин ә шерон тәрбијә кардејдән чәмә хәлғи, һәзо соронән жәгоән тәрбијә бәкан! Чанә толышә хәлғ бәжије зәмини димисә, анән Тофиғ Илһам бәжије дејәмә бә иҹо!\nУмдәвомон һәмән бәј ки, иншаллаһ, ыштә Вәтәнәдә ид бәкамон Тофиғ Илһами вәомә јубилејон!\nХыдо рәһмәт быкә тыни, Тофиғ Илһам!\nТолыши Овҹи һәрәкот Толышпресс.орг


Q=8	C=6	SS=4	LS=2	PS=0	DC=0	LC=0	SD=0	BS=11	G0=311	G1=222	G2=115	DLID=az_RU	BODY=Шәһид Әли Тәҹәллајинин хатирә вә әлјазмалары (2-ҹи бөлүм)\nyanvar 31, 2022 - 2:52 PM Хәбәрин коду : 1224457 Мәнбә : АБНА Хәбәр Аҝентлији диникитабхана.ҹом-а истинадла Link:\nШәһид Әли Тәҹәллајинин гызы Мәрјәмә јаздығы мәктубдан бир парча: “...Гызым! Бу ҝүн Аллаһын дининә вә Ислам ингилабына гаршы чыханларын, бу шәһидпәрвәр торпагда Ислам ордусу илә вурушанларын да бир мәгсәди вар. Онларын јолу илғымдан ибарәтдир, Ислам ордусу исә әсл булаг вә һәгиги инсани дәјәр ардынҹадыр. Онлар өз ганларына бәләшиб Аллаһ нурундан ибарәт олан булагдан су ичирләр...”\nӘввәли өтән бурахылышымыздадыр.\nӨзүмлә фәхр едирдим\nМән 1959-ҹу илдә Тәбриздә доғулмуш, 1979-ҹу илдә орта мәктәби битирмишәм. Гардашым Муса бир мүддәт иди Сүсәнҝирддә вурушан, шәхси һејәтә командирлик едән Әли Тәҹәллаји адлы бир нәфәри тәрифләјир, онун ҹәсарәти вә гәһрәманлығы барәдә ағыздолусу данышырды. Бир ҝүн бөјүк баҹым Мусаја деди: "Муса, хәбәрин вар, тәрифләдијин Тәҹәллаји јараланыб, Тәбризә ҝәтирибләр". Муса тәәҹҹүблә сорушду ки, һардадыр? Баҹым ҹаваб верди: "Имам Хомејни хәстәханасында". Мән Тәҹәллајинин барәсиндә о гәдәр ешитмишдим ки, өзүнү дә ҝөрмәк истәјирдим.\nУниверситетдә Имам Хомејни һәрәкатынын ардыҹылы олан тәләбәләр тәрәфиндән китаб сәрҝиси тәшкил олунмушду. Мән дә орада фәалијјәт ҝөстәрирдим. Ертәси ҝүн университетә ҝедәндә сәрҝинин рәһбәри бир гоҹа гадынын сығорта китабчасыны мәнә вериб деди ки, Имам Хомејни хәстәханасына апар, баш һәким имзаласын. Хәстәханаја ҝедиб ишими ҝөрәндән сонра орада мүалиҹә олунан Тәҹәллаји јадыма дүшдү вә фүрсәти фөвтә вермәјиб ону ҝөрмәк истәдим. Сонралар адынын Рәһман олдуғуну өјрәндијим бир пасдары ҝөрүб сорушдум: "Бағышлајын, гардаш, Әли Тәҹәллаји бурдадыр?" Сорушду ки, Әли Тәҹәллаји? Дедим ки, бәли. Әл ишарәси илә отағыны ҝөстәрди.\nБарәсиндә ешитдикләримдән ону уҹабој, енликүрәк бир адам кими тәсәввүр едирдим. Лакин палатаја ҝирәндә тәсәввүрүмдән тамамилә фәргләнән чох ҝәнҹ вә мәсум бир адамла үзләшдим. Буна бахмајараг, өзүмү итирдим вә онунла даныша билмәдим. Јалныз салам вериб фарсҹа дедим: "Һалыныз неҹәдир? Бир шеј лазымдыр?" О, саламымын ҹавабыны вериб деди: "Јох, чох сағ олун". Палатадан чыхдым. Мәндән сонра Рәһман ичәри ҝириб Тәҹәллајијә демишди: "Бир гыз сәни ахтарырды. Бура ҝәлди?" Бу да онун диггәтини ҹәлб етмишди.\nАхшам Тәҹәллаји илә ҝөрүшүм барәдә баҹыма данышыб дедим: "Мән елә билирдим ки, Тәҹәллаји ири ҹүссәли бир кишидир. Сән демә, мәсум бир ушаг имиш!" Бу заман анам өскүрүб ишарә илә билдирди ки, атанызын белә сөзләрдән хошу ҝәлмир. Сонра да деди: "Даһа лазым дејил ҝедәсән. Нә мәнасы вар?!" Дедим: "Бунун јашы аздыр, ана, һәм дә чохлары ону ҝөрмәјә ҝедир". Баҹым сорушду: "Она нә апардын?" Дедим ки, һеч нә, әлибош ҝетдим. Нараһат олуб деди: "Чох сәһв етмисән. Ҝәрәк бир ҝүл, мејвә вә ја китаб алајдын, әлибош нијә ҝедирдин?!" Гәрара ҝәлдим ки, бу бәһанә илә сабаһ јенә ону ҝөрмәјә ҝедим. Бу дәфә она "Аллаһы танымағын ән јахшы јолу" китабыны алдым, үстүнә дә белә јаздым: "Фәдакар дөјүшчү аға Әли Тәҹәллајијә тәгдим олунур". Китабы верәндә пулуну вермәк истәјирди, алмадым. Һәмин ҝүн билдим ки, о да Тәбриздәндир, һәтта әввәлләр бизим мәһәлләмиздә јашајыб, анҹаг бир-биримизи ҝөрмәмишик. Аиләләримиз бир-бирини танысалар да, бу барәдә һеч вахт сөһбәт дүшмәмишди.\nҺәмин ҝүн ҝүнортадан сонра баҹым Тәҹәллајини зијарәт етмәјә ҝедәндә ондан сорушмушду: "Баҹынызын аилә гурмаг фикри вар, јохса јох?" Баҹым ҹаваб вермишди ки, бахыр, елчи ким ола. Тәҹәллаји демишди: "Мән өзүм. Әҝәр мән баҹыныза елчи ҝәлсәм, проблем олар, јохса јох?" Баҹым өзүнү итириб демишди: "Мән чалышарам ки, бу евлилик баш тутсун. Ондан бөјүк олдуғума ҝөрә билирәм ки, ҹавабы "јох" олаҹаг, анҹаг мән валидејнләримлә данышарам".\nБаҹым мәндән бөјүк олдуғуна ҝөрә аилә гурмаг барәдә әсла фикирләшмирдим. Лакин Тәҹәллајинин бу фикрини биләндән сонра нәинки аҹығым ҝәлмәди, һәтта севиндим дә. Һәр һалда, бу евлилик баш тутду вә гәрара ҝәлдик ки, бирликдә данышаг. О һәлә хәстәханада јатырды, сөһбәтимиз дә орада баш тутду. Һәмин ҝүн Әли деди: "Мән ҹәбһәдән гајыданда фикирләшмәдијим јеҝанә шеј евләнмәк иди. Чүнки һәм јашым аздыр, һәм дә ҹәбһәнин проблемләри вар. Гәрарым беләјди ки, әҝәр сағ галсам, сонралар евләнәрәм. Анҹаг бәлкә дә гисмәт бу имиш ки, тез аилә гурум".\nСонра сөзүнә давам етди:\n- Мән сизинлә евләнсәм, бәлкә бир ҝүн, бәркә бир ил, бәлкә он ил сизә гонаг олаҹағам; билмирәм. Јох, елә билмәјин ки, гәсдән шәһид олмаг истәјирәм. Шәһидлик арзумдур, анҹаг јер үзүндә мәним көмәјимә еһтијаҹы олан бир мәзлумун олдуғуну һисс етдијим гәдәринҹә онун јанында олаҹағам. Әҝәр бу һадисәләр заманы шәһадәтә говушсам да, јеҝанә арзума чатмыш олаҹағам. Лакин нә гәдәр ки сағам, истәјирәм ки, сизи хошбәхт едим, сиз дә мәни. Әминәм ки, белә дә олаҹаг.\nӘли хәстәханада ики ај јатды. Ҹүмә ахшамы ҝүнү хәстәханадан бурахылды, шәнбә ҝүнү дә валидејнләрини елчилијә ҝөндәрди. Мәним ата-анам бу евлилијә гаршы чыхыр, дејирдиләр ки, о, пасдардыр, бир ҝүн шәһид олаҹаг вә сән дул галаҹагсан. Лакин мән чох истәјирдим ки, Әли илә аилә гурум, һәтта бир ил, ја да бир ај онунла бирликдә јашамагдан өтрү ҝеҹә-ҝүндүз дуа едирдим.\nҺәмин ҝүнләрдә бир журналда Сүсәнҝирд дөјүшү барәдә мүсаһибәсини охудум. О, мүсаһибәнин бир јериндә дејирди: "Тасуа ахшамы иди. Ушаглара дедим ки, ҹәннәти алмаға һазырсыныз? Һамы тәкбир деди, биз азсајлы дәстәмизлә вә Калашников автоматы илә танкларла дөјүшә ҝетдик". Мән бу мүсаһибәдән о гәдәр тәсирләнмишдим ки, Әли илә издиваҹымын ән әсас сәбәбинин бу олдуғуну сөјләсәм, јалан олмаз.\nВалидејнләримин разылыг вермәси дөрд ај јарым сүрдү. Анам Әлини чох севдијими билиб атамла данышды вә ону разы салды. Буна бахмајараг, һәлә дә үрәкләриндә наразылыг галмышды. Буна ҝөрә дә, Әли елчилијә ҝәләндә анам мәни писләмәјә башлады. Мән отагда гапынын јанында дајаныб ешидирдим. Анам Әлијә деди:\n- Ачыг шәкилдә демәлијәм ки, гызымын ики бөјүк ејби вар.\nБу сөзү ешидәндә чох һәјәҹанландым, фикирләшдим ки, ҝөрәсән, нә дејәҹәк. О, әлавә етди:\n- Биринҹи ејби будур ки, чох надинҹ гыздыр, ола билсин, сөзләринә гулаг асмасын вә бир чох ишләри ҝөрмәсин. Әслиндә, һеч иш дә баҹармыр, ади гајғанаг да биширә билмир.\nБуну доғру дејирди. Мән кичик олдуғума ҝөрә бүтүн ишләри бөјүк баҹым ҝөрүрдү. Башыны ашағы салмыш Әли чох вүгарлы вә мәсум шәкилдә деди:\n- Ејби јох, иншаллаһ, бизим евдә өјрәнәр.\n- Гызымын икинҹи бөјүк ејби будур ки, мурдар-тәмиз мәсәләләринә гаршы васвасылығы вар, атасынын үзүнү ҝүндә үч дәфә суја чәкир, - анам мүбалиғә илә деди.\n- Су ајдынныхди, - дејә Әли Тәбриз ләһҹәси илә ҹаваб верди.\n- Јахшы, әҝәр су ајдынлыгдырса, мән бу сују елә индиҹә төкдүм сизин евинизә. Сонра шикајәтләнмәјәсән ки, мәнә демәдин, - Әлијә бата билмәдијини ҝөрән анам һирслә сөјләди.\nӘли ҝүлүб деди:\nЈадымдадыр, нишанлы олдуғумуз заман бир ҝүн ҹәбһәдән ҝәләндә она дедим:\n- Олар ки, үзүнү суја чәкәсән?\n- Јох, әши, бекар галыбсан, - дејә ҹаваб верди.\n– Хаһиш едирәм, ҝет, үзүнү суја чәк. Мәлум дејил ки, ҹәбһәдә һарда олмусан, нә гәдәр гана әл вурмусан.\nӘли һөвсәләсиз һалда үзүнү јумаға ҝетди. Анам пәнҹәрәдән баха-баха она деди: "Әли аға, су ајдынныхди!"\nӘли анамын бүтүн шәртләрини гәбул едиб разылыға ҝәләндән сонра гапынын архасындаҹа шүкүр сәҹдәси етдим.\nӘли 1981-ҹи илин рамазан ајында никаһ әгдини охутмаг үчүн Ајәтуллаһ Мәдәнидән вахт алды. Ифтардан габаг јахынларымызла ајәтуллаһын евинә кәбин кәсдирмәјә ҝетдик. Ора чатанда Әли мәни кәнара чәкиб деди:\n- Ешитмишәм ки, ҝәлинин кәбин сүфрәсиндәки дуасы мүтләг гәбул олар.\nНә истәјәҹәјини тәхмин едирдим. О, әлавә етди:\n- Аллаһдан мәнә шәһадәт истә.\nБәлкә дә бир гыз үчүн, өзү дә һәјатынын ән өнәмли ҝүнүндә ән чәтин олан иши мәндән истәјирди. Ағлајыб јалварараг дедим ки, буну мәндән истәмә. О исә разылашмајыб деди:\n- Елә билмә ки, егоистлик едирәм; јох, мәсәлә бу дејил. Әҝәр мәни сәмими-гәлбдән севдијини иддиа едирсәнсә, мәним үчүн бу хошбәхтлији дә истәмәлисән.\nБелә бир дуа етмәк асан дејилди, чүнки онсуз јашамағын чәтин олаҹағыны билирдим. Нәфәсим она бәнд олмушду, фикирләширдим ки, о олмаса, мән дә јохам. Лакин ону һәддән артыг севдијимә вә өзүнү хошбәхт һисс етмәсини истәдијимә ҝөрә буну етдим. Аға Мәдәни никаһ әгдимизи охујанда мән ағлајыб дуа едирдим ки, Илаһи, Әлини арзусуна чатдыр. О гәдәр ағладым ки, аға Мәдәни билиб деди: "Гызым, мән башга дуалар да билирәм. Илаһи, бунлара салеһ оғул вә гызлар бәхш елә! Агибәтләрини хејирли елә!"\n"Худаја! Еј мәбудум! Арзум шәһадәтдир. Үрәјимдәки бу арзумун ардынҹа гачырам, бу көһнә арзуму шәһәрләрдә, гүрбәт дијарларда, ҹәбһәләрдә ахтарырам. Һәр јердә онун ардынҹа дүшмүшәм, анҹаг билмирәм ки, мәним шәһидлијим сәһрада олаҹаг, дағ вә дүздә олаҹаг, јохса суларда; кимин әли илә, кимин тәрәфиндән. Лакин билирәм ки, бунун елми Сәнин јанында, васитәси Сәнин гүдрәтли әлиндәдир. Өз лүтфүјлә шәһадәти гисмәт едән, рәһмәти илә бу диләјин гәбул олунмасыны тәмин едән Сәнсән. О заман, еј Рәббим, бу јеҝанә, ән мүһүм, илк вә сон арзуму гәбул елә, она наил олмағын јолуну мән ҝүнаһкар бәндәнә асанлашдыр, онун јерини јахынлашдыр! Мәни шәһадәтими јазмадығын јолларда јорма. Чүнки зәиф бәдәнимин буна тагәти јохдур.\nИлаһи! Сәнин рәһмәтинә мөһтаҹам! Илаһи! Сәнин рәһмәтинә үмидварам; мәни мәјус еләмә! Илаһи! Өз лүтф вә кәрәминлә бу арзуму һәјата кечир! Илаһи! Өз рәһмәтинлә ҝүнаһларымы бағышла. Илаһи! Бизи Мәһәммәд вә Али-Мәһәммәдин (с) шәфаәтиндән бинәсиб етмә! Илаһи! Мәни аға Имам Һүсејнин (ә) вә вәфалы достлары Ајәтуллаһ Беһиштинин, Мәдәнинин, Дәстигејбин, Сәдугинин, Баһүнәрин, Рәҹајинин, Әшрәфи Исфаһанинин вә Ајәтуллаһ Мүтәһһәринин шәфаәтләриндән бинәсиб етмә! Илаһи! Өз рәһмәтинлә ҝүнаһларымы бағышла вә бу аҹиз бәндәнә шәһадәт сәадәти бәхш елә! Чүнки сән түкәнмәз мәрһәмәт саһибисән!"\nНикаһ әгди охунандан сонра Әли аға Мәдәнијә деди: "Һаҹы аға, мәним ханымыма гара чадра вермирсиз?" О деди: "Әлбәттә. Чадра ҝәтирин". Ики чадралыг парча ҝәтирдиләр. Пасдарларын бири деди: "Һаҹы аға, бирини артыг ҝәтирибләр". Аға Мәдәни деди: "Ејби јохдур. Бу да ҝәләҹәк Зејнәб ханым үчүн". Мән аға Мәдәнијә, пасдарлара вә Әлинин үзүнә бахдым. Белә характерләрә малик бир шәхслә бирҝә јашајаҹағыма ҝөрә фәхр едирдим. Һәмин ҝүн аға Мәдәни илә бир нечә шәкил дә чәкдирдик. Мараглыдыр ки, һәмин ҝүн орада олан бүтүн пасдарлар вә аға Мәдәнинин өзү дә шәһадәтә говушду.\nМән Әли илә 22 август 1981-ҹи илдә аилә гурдум вә мүштәрәк һәјатымыза башладыг. Үчиллик һәјатын исә јалныз једди ајыны бирликдә олдуг.\nБир дәфә Әли ҹәбһәдән ҝәләндә зарафата дедим: "Мән ешитмишәм ки, һәзрәт Әли (ә) илә һәзрәт Зәһра (ә) ишләри бөлүбмүшләр. Мәсәлән, һәзрәт Зәһра (ә) одун ҝәтирирмиш, һәзрәт Әли дә мәрҹи тәмизләјирмиш!" Әли буну ешидән кими деди: "Онда галх, нә гәдәр мәрҹи варса, ҝәтир, тәмизләјим". Мән дә ҝедиб ҝәтирдим вә о тәмизләмәјә башлады. Бу заман гапынын зәнҝи чалынды. Әли тез мәрҹи подносуну столун алтына итәләди. Сорушдум ки, нијә белә едирсән? Деди: "Әҝәр мәним анам олса, ҝөрүб нараһат олар. Әҝән сәнин анан олса, елә биләр ки, сәни чох әркөјүнләшдирирәм. Кимдирсә, ҝәлиб-ҝетсин, сонра сәнин гуллуғундајам".\nФәтһүлмүбин әмәлијјатындан сонра мәзунијјәтә ҝәлди. Һәмин ҝүн гонағымыз варды. Һамамда јујунуб чыхандан сонра анасы деди: "Бүтүн һамам јаралы бандларла долудур. Әли јараланыб?" Дедим: "Хәбәрим јохдур. Өзү бир сөз демәјиб". Јахынлашыб сорушдум:\n– Әли, јараланмысан?\n– Мүһүм бир шеј дејил. Ајағыма хырда бир гәлпә ҝириб. Өзү чыхаҹаг.\nБир-ики ҝүндән сонра намаз үстә гышгырыб һушуну итирди. Өзүнә ҝәләндә ајағынын ағрысындан гыврылырды. Ону тез хәстәханаја апардыг. Һәким мүајинәдән вә рентҝен шәклинә бахандан сонра деди:\n– Бу гәлпә бајыра чыхмаг јеринә даһа дәринә ҝедиб вә ајағын синиринә јахынлашыб. Мән тәәҹҹүб едирәм ки, сән буна неҹә дөзә билмисән.\nО, Әлини дәрһал әмәлијјата апарды, он ҝүндән сонра да мәзунијјәт јазды ки, ајағы иринләмәсин.\nЕртәси ҝүн әшјаларыны топладығыны ҝөрдүм. Һәбиб Пашаји адлы бир досту илә ҹәбһәјә һазырлашырды.\n– Һәгигәтән дә, ајағынын бу һалы илә ҝетмәк истәјирсән? – дејә сорушдум.\n– Мәҹбурам. Ики баталјон дөјүшчү мәни ҝөзләјир, – дејә ҹаваб верди.\nМән һеч вахт онун ҝетмәсинә мане олмурдум.\nАмма һәмин ҝүн илк дәфә һирсләниб дедим:\n– Мән дејирәм ки, гал, сағал, сонра ҝет. Амма инди ки ҝедирсән, дуа едәҹәм ки, иншаллаһ, ајағыны кәссинләр, сән дә мәҹбур олуб евдә галасан.\nМәни даһијанә бахышла сүзүб деди:\n– Сән бизи ајағымызын кәсилмәси илә горхудурсан?! Биз баш вермәјә ҝедирик, ајаг нәдир ки!\nЧох утандым, хәҹаләтимдән башымы галдыра билмәдим. О, әлавә етди:\n– Һеч вахт бизи ајаг иткиси илә горхутма.\nОндан үзр истәдим вә атамдан хаһиш етдим ки, ону дәмирјол вағзалына апарсын.\nАтам гајыданда деди: "Каш сән дә ҝәлиб ҝөрәјдин! Вағзалда ики баталјон адам Әлини ҝөзләјирди. Дејирдиләр ки, о ҝәлмәсә, гатара минмәјәҹәјик".\nӘли илә гыса һәјатымызын нәтиҹәси Мәрјәм вә Һәннанә адлы ики гыз олду. Әли ушагларыны вәсфәҝәлмәз һәддә севирди, евдә чох олмаса да, ҝәләндә елә рәфтар едирди ки, онлар да ону чох севирдиләр.\nБир дәфә Һәннанә хәстәләнди, ону хәстәханаја апардыг. Адәтән, белә проблемләр заманы Әлини нараһат етмирдим. Анҹаг һәмин ҝүн онун хәстәханаја ҝәлдијини ҝөрүб чох тәәҹҹүбләндим. Сорушдум ки, сәнә кимсә хәбәр вериб? Деди ки, јох. Сорушдум ки, бәс һарадан билдин? Деди ки, јухуда ҝөрдүм. Он једди саат дајанмадан машын сүрүб өзүнү јетирмишди. Һәмин ҝүн Һәннанәнин вәзијјәти јахшы дејилди, хәстәханада тәшәннүҹ (гыҹ олма) кечирмишди. Мән Әлини евә истираһәтә ҝөндәрдим.\nСонрадан анам мәнә деди: "Әли хәстәханадан ҝәләндән сонра ҝедиб намазыны гылды. Бәркдән ағладығыны ешидиб тәәҹҹүблә дедим: "Әли аға, сән ҹәбһәдә бу гәдәр дәрдә дөзүрсән, инди бир ушағын хәстәлијинә дөзә билмирсән?" Деди: "Јох, ана, дөзә билмәдим. Һәннанәни о вәзијјәтдә ҝөрмәк мәнә чох ағыр ҝәлди".\nБир һәфтә галды, ушағын там сағалдығына әмин оландан сонра ҹәбһәјә гајытды.\nБир дәфә гапынын зәнҝи чалынды. Мәрјәм деди: "Ај ҹан, ата ҝәлди!" Әли ҹәми дөрд ҝүн иди ҹәбһәјә ҝетмишди. Дедим ки, јох, әзизим, атан тәзә ҝедиб, о дејил. Лакин гапыны ачандан сонра јенә гышгырды:\n"Ҝөрдүн, дедим ки, атамдыр!" Севиндијимдән учмаға галмышдым. Әлијә дедим: "Сәндән нә әҹәб! Ҝүнәш һансы тәрәфдән чыхыб?! Сән ки дөрд ҝүн иди ҝетмишдин, нә олду белә тез гајытдын?" Ҝүлүб деди:\n- Гардаш Сәфәви деди ки, ушагларын һамысы мәзунијјәтә ҝедиб, сән дә ики-үч ҝүнлүјә ҝедә биләрсән. Мән дә ҝәлдим.\n- Бу гәдәр јолу ики-үч ҝүндән өтрү ҝәлмисән?! Ҝедәјдин Әһваза, Әндимешкә.\nЧох ҝөзәл бир тәбәссүмлә деди:\n- Онда неҹә сүбут едәрдим ки, сизи чох севирәм?! Истәјирәм биләсән ки, мәнә ики ҝүн дә мәзунијјәт версәләр, һәмин ики ҝүнү сизин јанынызда олмаг истәјәрәм.\nБир дәфә ијирми ҝүн зәнҝ вура билмәди. Зәнҝ вурмајанда билирдим ки, јәгин, иши вар, зәнҝ вурмаға маҹал тапмыр.\nМәһәммәдһүсејн Ҹәфәри, Ҹавад Салеһи\nӘли јени дөјүшчүләрә тәлим кечәркән һәрби маневрләри елә гүдрәтлә иҹра едирди ки, чох тезликлә корпус ушаглары арасында шөһрәти зирвәјә галхды. Гысалан гундаглы Ҝ3 автоматы вә МҜ3 пулемјоту онун әлинин силаһлары иди. Сүрүнән ушагларын ајагларынын әтрафына елә атәш ачырды ки, һеч ким дабаныны да галдырмаға ҹүрәт етмирди. Үстәлик, буну автомат режиминдә едирди. Буна ҝөрә дә, әввәлләрдә Автомат Әли кими мәшһурлашмышды.\nӘли дини мәсәләләрә дә чох бағлы иди, дүшүнүрдү ки, бүтүн тәләбкарлыглары динин өзүндән гајнагланыр. Бәзән тәләбкарлыгларыны "Дүшмәнләри горхутмаг үчүн кафирләрә гаршы баҹардығыныз гәдәр гүввә вә дөјүш атлары тәдарүк един" ајәси илә әсасландырырды. О дүшүнүрдү ки, тәлим заманы јаралансаг, һәтта шәһид версәк дә, әвәзиндә ҹәбһәдә иткимиз аз олаҹаг; бурада нә гәдәр чох тәр төксәк, дөјүш заманы аз ганымыз төкүләр.\nДәфәләрлә командирләрдән ешитмишәм ки, Тәҹәллајинин әлинин алтындан чыхмыш дөјүшчүләр әмәлијјатда руһ јүксәклијинә малик олур, тәкбашына бир бөлүк дүшмәнлә дөјүшә ҝирирләр. Әлинин әмр вә тәлимләрин иҹрасында тәләбкарлыг, дәгиглик вә чевиклик әнәнәси диҝәр тәлимчиләрә дә кечирди.\nБиз Тәбризин Хасибан дүшәрҝәсиндә тәлим кечмишдик. Дүшәрҝәнин һәрби бөлмәсинин командири Әли Тәҹәллаји иди. Мән вә тәлим командасынын бүтүн шәхси һејәти икинҹи-үчүнҹү ахшамдан баша дүшмүшдүк ки, ҝәрәк чәкмә илә, там һазыр вәзијјәтдә јатаг. Мәһз буна ҝөрә Әлинин тәкрарлы ҝеҹә мәшгләри заманы өзүмүзү чох да итирмирдик.\nӘли једдинҹи ахшам тактика тәлимчиләри илә бирликдә бизә пис бир план дүшүндү. Онлар казарма гаровулуну тәрк-силаһ едәндән, әл-ајагларыны бағлајандан сонра ҝеҹәнин јарысы горхунҹ гышгыртыларла казармаја төкүлүшдүләр. Ушаглары бајыра чыхармаг үчүн һәм дөјүш ҝүлләләриндән истифадә етдиләр, һәм дә кустар бомбалардан вә ҝөзјашардыҹы газлардан. Һәмин ҝеҹә башымыза елә ојун ачдылар ки, өнҹәки мәшгләрдән фәргли олараг, дөзә билмәдик, өзүмүзү аҹынаҹаглы шәкилдә сәһәр дүзүлүшүнә јетирдик, ҝеҹәнин сонларында да казармаја гајытдыг. Һамымыз дүшүнүрдүк ки, бу гәдәр атәш ачылдығына ҝөрә, јәгин, беш-алты өлү вә јаралымыз олаҹаг. Казармаја гајыданда ҝөрдүк ки, Аллаһын көмәји илә иткимиз олмајыб. Лакин тиканлы мәфтилләр үзәриндә сүрүндүкләринә, пилләкәнә, даша-дивара дәјдикләринә ҝөрә, истиснасыз олараг, бүтүн ушагларын үз-башлары, әл-ајаглары јараланмышды.\nСүбһ намазы вахты һамы шикајәтләнмәјә башлады. Ушаглар дејирдиләр: "Бу, тәлим дејил, интиһардыр!" Тәсадүфән, һәмин ҝүн Тәбриз корпусунун овахткы командири Али-Исһаг дүшәрҝәјә ҝәлди. Ушагларын бир гисми она јахынлашыб етираз етмәјә башлады. Али-Исһаг Әлини вә тәлим кечән диҝәр пасдарлары чағырды. Әли деди: "Мән тәләбкарлығыма вә сәртлијимә ҝөрә өзүмү мүгәссир билмирәм. Лакин һәрби сурсатдан тәјин олунмуш мигдардан артыг истифадә едиб дөвләт бүдҹәсинә зијан вурдуғума ҝөрә һамынын өнүндә ҹәзаланмаға һазырам". Диҝәр пасдарлар да Әли илә һәмфикир олдулар. Али-Исһаг ҹәза нөвүнү онларын өз өһдәсинә бурахды. Әли дәрһал деди: "Бизи машынын архасына бағлајыб јерлә сүрүјүн". Голларыны чәфијә шалы илә тахтаја, тахтаны да үчметрлик иплә фургонун архасына мөһкәм бағладыг. Бу ҹәзаны сәккиз тәлимчинин һамысы чәкмәли иди.\nИлк мәрһәләдә үчүнү һазырладыг. Али-Исһаг сүканын архасына кечди. Дүшәрҝәнин јанындакы Хасибан кәндинә ҝетдијинә ҝөрә, үзүнү чәфијә илә бағлады ки, танынмасын. Машын јола дүшмәздән өнҹә севинирдик, амма дүшәрҝәнин ҹәнуб гапысындан чыхыб сүрәтини артыранда һамымыз пешман олдуг. Онларын јердә сүрүнмә сәһнәси о гәдәр әзабвериҹи иди ки, вәсфедиләси дејил. Машынын сүрәти бәзән саатда 50 км-ә чатырды. Он дәгигәдән сонра Али-Исһаг машынла дүшәрҝәјә ҝирәндә һәмин үч нәфәрин үз-башыны ҝөрүб чох нараһат олдуг. Ушагларын бәзиси ағлады да. Палтар вә чәкмәләри ҹырылыб парчаланмыш, бәдәнләринин, гол вә дизләринин дәриси сојулмушду, бәзи јерләриндән ган ахырды.\nОнлары ачандан сонра нөвбәти үч нәфәр јахынлашды. Әли дә онларын арасындајды. Биз билдирдик ки, бу гәдәр кифајәтдир, Әли исә деди: "Биз Күрдүстанда даһа ағыр сәһнәләр ҝөрмүшүк. Бунлар онун јанында һечнәдир". Нә гәдәр чалышдыгса, фикирләриндән дөндәрә билмәдик. Һәрәсинә бир дәст әлавә палтар вердик, хаһишлә разы салдыг ки, палтарларынын үстүндән ҝејинсинләр, кәмәрләрини мөһкәм бағласынлар ки, аз хәсарәт алсынлар. Бу үч нәфәр дә ејни ганлы ҝөркәмдә гајытды. Әлинин вәзијјәтини ҝөрәндә һамымыз ағладыг. Мән она дедим: "Ахы бу нә иш иди, ҝөрдүн?!" Бәдәни парча-парча олса да, ҝүлүб деди: "Ҹәза!" Дедим:\n– Ахы бу неҹә ҹәза нөвүдүр?!\n– Әксинә, бу, чох лазымлыјды; бәдәнләримиз чох бәркиди.\nУшаглар о гәдәр нараһат олмушдулар ки, бу сөзләрлә сакитләшә билмирдиләр. Әли вәзијјәти ҝөрүб ганлы бәдәни вә ҹырыг палтарларыјла, һәм дә хүсуси һејбәтлә ушагларын өнүндә дајаныб деди: "Мән тәкбир дејирәм, сиз дә тәкрар един". Сонра уҹадан гышгырды: "Аллаһу-әкбәр!" Ушаглар да үрәкдән "Аллаһу-әкбәр" гышгырдылар. Әлинин башында гәһвәји рәнҝли јун папаг варды. Әлини галдырыб тәкбир дедији јердә Шәһид Хәлил Фатеһ онун шәклини чәкди вә бу сәһнә һәмишәлик тарихдә галды.\nТәкбир дедијимиз јердә бирдән Хасибан кәндинин гоҹалы-ҝәнҹли, гадынлы-кишили бүтүн әһалисинин бел вә күлүнҝлә гәзәбли һалда дүшәрҝәјә сары ҝәлдијини ҝөрдүк. Дүшәрҝәнин командири Әлијә деди: "Бу һәнҝамәни өзүн гопармысан, инди дә ҝет, ҹамааты сакитләшдир". Онлар дүшәрҝәнин алчаг диварларынын үстүнә дүзүлмүш ағ сүраһиләрин архасына чатдылар. Әли о вәзијјәтдә онлара јахынлашыб сорушду: "Бура нијә ҝәлмисиз?"\n– Бураны јерлә бир етмәјә ҝәлмишик, – дејә ҹаваб вердиләр.\n– Нә үчүн?\n– Чүнки бура корпус дејил, САВАК-дыр.\nОнлар һамыдан өнҹә машынын сүрүҹүсүнү ҹәзаландырмаг истәјирдиләр. Әли онлара деди:\n– Јох, сәһв едирсиз, бура корпусдур. Машынын архасына бағланмағы да биз өзүмүз истәдик.\n– Нә үчүн? Ағлынызы итирмисиз?! – дејә сорушдулар.\n– Бу, бир тәлим иди.\n– Бу неҹә тәлимдир?! Бу, интиһардыр, тәлим дејил!\nӘли бир гәдәр Күрдүстанын вәзијјәтиндән, әкс-ингилабчы гүввәләрин дөјүшчүләрә вердикләри ишҝәнҹәләрдән данышыб онлары гане етди, сонра деди:\n– Биз бу тәлимләри кечирик ки, бәдәнимиз бәркисин, ирадә вә иманларымыз ҝүҹләнсин вә әкс-ингилабчылара гаршы мүбаризә апара биләк.\nКәндлиләр Әлинин сөзләрини марагла динләдикләри јердә Әли әлини галдырыб гышгырды: "Аллаһу-әкбәр!" Ҹамаат да ҹошгу илә тәкрарлады вә мәсәлә һәллини тапды.\nҺәмин ҝүн ҝүнорта чағы ушагларын арасында пычапыч дүшдүјүнү һисс етдим. Данышырдылар ки, Исламын ајдын ҝөстәришинә әсасән, ким бәдәнинә хәсарәт јетирсә, бөјүк ҝүнаһа батмыш олур. Бу исә Тәҹәллајијә вә диҝәр пасдарлара шамил олурду. Мәсәлә илә марагланыб ҝөрдүк ки, бу фикирләрин мәнбәји корпуса үзв олмуш ики-үч университет тәләбәсидир. Бу зүмзүмәләр јаваш-јаваш инҹә јерләрә ҝедиб чыхырды. Әли һәмин тәләбәләри вә диҝәр дөјүшчүләри топлајыб деди:\n- Мән демәк истәјирәм ки, биз ејнилә Исламын ҝөстәришинә әмәл етдик.\n- Һансы дәлиллә буну сөјләјирсән? – дејә тәләбәләрин бири сорушду.\nӘли јенә "Дүшмәнләри горхутмаг үчүн кафирләрә гаршы баҹардығыныз гәдәр гүввә вә дөјүш атлары тәдарүк един" ајәсини охујуб әлавә етди:\n- Биз өзүмүзү ҝүҹләндирмәк үчүн өлүмлә нәтиҹәләнмәјәҹәјинә әмин олдуғумуз һәр бир иши ҝөрмәлијик. Ҝәрәк дүшмәни кичик сајмајаг.\nОнун бу бир-ики ҹүмләси етиразлара сон гојду, тәләбәләр Әлидән вә диҝәр пасдарлардан үзр истәдиләр.\nШәһид Әли Тәҹәллаји\nФәтһүлмүбин әмәлијјатындан өнҹә иди. Корпусун мәним әмәлијјатда иштиракымын гаршысыны алмасындан узун мүддәт сонра гаршыда бөјүк бир әмәлијјат олаҹағыны өјрәнмишдим. Гәрара ҝәлмишдим ки, нәјин баһасына олурса-олсун, бу әмәлијјатда иштирак едим. Билирдим ки, бу, корпусдан узаглашмағымла да нәтиҹәләнә биләр.\nБир ҝүн Теһранда кечирилән бир комиссија иҹласындан гајыдыб корпуса ҝедәндә гардашларын фәргли аб-һавада олдугларыны ҝөрдүм. Сорушанда дедиләр ки, гардашларын бир гисми ҝәләҹәк әмәлијјатда иштирак етмәк үчүн ҹәбһәјә ҝөндәриләҹәк. О гәдәр севинирдим ки, јерә-ҝөјә сығмырдым. Тез тәлим мәркәзинә ҝетдим. Орада да мөвзу кимин ҹәбһәјә ҝедәҹәји иди. Һамы дејирди ки, сәни ҹәбһәјә гојмајаҹаглар. Лакин билмирдиләр ки, даһа мәндә ҹәбһәдән ајры галмаг тагәти јохдур. Ҹәбһәдән узаг галмаг мәним үчүн балығын судан ајры галмасы кими иди. Тәхминән ики-үч ај иди һәр ҝеҹә Аллаһла мүнаҹат вә Имам Меһдијә (ә) тәвәссүл едирдим ки, јенә әмәлијјатда иштирак едә билим. Ҝеҹә-ҝүндүз ишим Аллаһа јалварыб ағламагдан ибарәт олмушду.\nТез Тәбризә ҝетдим, бөлҝә командири гардаш Читчианла телефонла данышдым ки, мәним адымы да ҹәбһәјә ҝедәнләр сијаһысына јазсын. О, тез-тез тәкрарлајырды ки, сиз сәбирли олун, анҹаг мән исрарла дејирдим: “Бу дәфә мәни ҹәбһәдән сахлаја билмәзсиниз!” Ахырда мәнә деди: "Бир дәгигә ҝөзләјин, ҝөрүм адыныз сијаһыда вар, јохса јох". Һәјәҹанла дедим ки, бујурун. Гардаш Читчиан бахыб деди: "Сиз ҹәбһәјә сечилмисиниз, амма бу шәртлә ки, ҝөндәрилән һәр ики баталјона башчылыг едәсиниз". Ҹәлд ҹаваб вердим: "Јох, мән ики баталјон шәхси һејәтин мәсулијјәтини ҝөтүрә билмәрәм". О исә мәним ҹәбһәјә ҝетмәјимин бу шәртә бағлы олдуғуну билдирди.\nТез евә ҝедиб јолдашыма дедим: "Әшјаларымы һазырла, нәјә еһтијаҹын варса де, алым. Сабаһ ҹәбһәјә ҝедәҹәм". Севинмәклә бәрабәр, шәхси һејәтә рәһбәрлијә ҝөрә нараһат идим. Һәјат јолдашым буну һисс едиб сорушду:\n– Нијә нараһатсан?\n– Шәхси һејәтә рәһбәрлији мәнә тапшырыблар, – дедим.\n– Сәнин рәһбәрлик баҹарығын вар, нәјә ҝөрә нараһатсан ки?!\nЧох ҝәрҝин ҝүн иди. Ахшам јолдашымла данышандан сонра јатмаздан өнҹә намаз гылдым, һәмишәки кими, Фәрәҹ дуасыны охујуб јатдым.\nҜеҹә јухуда ҝөрдүм ки, бүтүн шәхси һејәт ҹәбһәјә ҝетмәјә һазырлашыб. Сүрүҹүмүз Һәбиб ағадан, "Езамијјәт әмри кимдәдир?" – дејә сорушанда ҹаваб верди: "Әмр јазылмајыб". Езамијјәт әмрини алмаг үчүн Әмәлијјат бөлмәсинә ҝетмәк истәјәндә машынын өнү бир сәһраја чеврилди, бир нәфәрин башчылыг етдији атлы дәстә бизә јахынлашды. Мән атлылары ҝөрүб машындан ендим. Командирләри әлинин ишарәси илә мәни јанына чағырды. Она јахынлашдым. Мәнә бир мәктуб верди. Сорушдум:\n- Аға, бу нәдир?\n- Бу, сәнин езамијјәт әмриндир. Сән бу шәхси һејәтин һамысынын командирисән, - деди.\nО анда билдим ки, бу адам Имам Меһдидир (ә). Әлини тутуб демәк истәдим ки, үзәримә гојдуғу бу мәсулијјәтә гаршылыг олараг, гијамәт ҝүнү мәнә шәфаәт сөзү версин, анҹаг бирдән ҝөздән итди вә мән јухудан ојандым.\nТәхминән бир саат ағладым. Һәјат јолдашым да ојанды. Јухуму данышдым. Мәнә тәскинлик вериб дејирди: "Даһа нијә ағлајырсан?! Ҝәрәк севинәсән ки, имам бу вәзифәни сәнә тапшырыб". Нәһајәт, бу јухудан сонра даһа инамла вә Аллаһ-Таалаја иманла вәзифәни гәбул етдим. Имам Меһдинин (ә) өзүнүн командирлији илә – буну әмәлијјат заманы бир нечә дәфә мүшаһидә етдик – Ригабијјәдәки дүшмән гүввәләрини мәһветмә әмәлијјаты там гәләбә илә баша чатды.\nМән Фәтһүлмүбин әмәлијјатында Шәһид Гази Тәбатәбаи вә Шәһид Мәдәни баталјонларына рәһбәрлик едирдим. Бизим тапшырығымыз Ригабијјәјә һүҹум едиб дүшмәнин Мышдағ јүксәкликләринин јанындакы еһтијат гүввәләрини мәһв етмәк иди. Һүҹумумуздан бир ҝүн габаг ирәлиләмә әмри верилди, баталјонлар һәдәфә доғру јолун јарысыны ҝедәндән сонра ратсија илә хәбәр вердиләр ки, гајыдын, әмәлијјат олмајаҹаг. Дөјүшчүләрин чоху нараһат олду. Ертәси ҝүн исә јенидән һәрәкәт әмри верилди вә баталјонлар һазырлашыб јола дүшдүләр. Мән бу мәрһәләнин кичик бир һиссәси барәдә бир хатирә јазмаг истәјирәм.\nТәхминән ҝүнорта саат 12-дә Ислам гүввәләри тәрәфиндән әсир тутулмуш дүшмән дөјүшчүләри дәстә-дәстә ҝеријә ҝөндәрилирдиләр. Бу заман гардашлар ики дүшмән командирини мәним јаныма ҝәтириб дедиләр: "Гардаш Әли, бунлары Мышдағда сәнҝәрин ичиндән тутмушуг". Ираглы командир мәни ҝөрән кими диггәтлә бахыб биртәһәр ағзыны ачды: "Сән Тәҹәллаји?" Дүшмән командириндән сојадымы ешидиб чох тәәҹҹүбләндим. Әлбәттә, бу о командирин зәкасыны вә дәгиглијини ҝөстәрирди. Дедим ки, бәли, Тәҹәллајијәм. Рабитәчиләрин бирини өзүмлә апармышдым. Гардаш Бәнаји Һәрби Һава Гүввәләринин ҝизири иди, көнүллү шәкилдә ҹәбһәјә ҝәлмишди, инҝилисҹә дә билирди. Она дедим: "Бу командирлә даныш, де ки, ҝөстәрдијим планда шәхси гүввәләринин мөвгејини, мүдафиә хәтләрини вә һәрби имканларыны мәнә изаһ етсин".\nХатырладығым гәдәринҹә, Абдуллаһ Камил адлы ҝенерал иди. О, ҹавабдан гачмаға вә јарымчыг мәлуматлар вермәјә чалышырды. Нә гәдәр исрар етдим ки, даһа дәгиг вә там данышсын, о исә разылашмады. Бир командирин мәлуматларынын даһа чох олдуғуну билдијимә ҝөрә рабитәчимә дедим: "Она де ки, данышмаса, едам едәҹәјәм". Ахырда ушаглара дедим ки, апарын тәпәнин кәнарына. Ајағынын јан-јөрәсинә автоматла атәш ачдым. Елә билди ки, даһа иши битиб. Горхудан рәнҝи ағармыш, дили тутулмушду. Биртәһәр деди ки, јахшы, данышарам. Јенә планын башына кечдик, ҹанлы гүввәләринин вәзијјәтини, имканларыны, бир нечә ҝүн өнҹә Ригабијјәјә һүҹумда иштирак етмиш танкларынын јерини вә јолуну изаһ етди. Бизим гәтијјәтимизи ҝөрән мүавини бүтүн вәзијјәти командириндән дә ајдын шәкилдә баша салды. Сонра онлара су вә јемәк вердик. Гардашларын бири погонларыны сөкүб јадиҝар ҝөтүрдү. Бир гартал вә бир нечә улдуз варды. Диҝәр әсирләрдән сечилсинләр дејә голларына ағ парча бағладым, гардашларын биринә тәһвил вериб дедим ки, бунлары тез гардаш Рәһим Сәфәвинин јанына апарын, мәлуматларындан истифадә етсинләр.\n500-600 нәфәрлик бир әсир колону јола дүшәндә һәмин командир деди: "Мән ҝәрәк колонун өнүндән ҝедим. Мән командирәм, әсҝәрин, забитин архасынҹа ҝетмәмәлијәм". Бу заман гардашларын бири истеһзалы ҝүлүшлә инҝилисҹә деди: "Сизин командирлик дөврүнүз битди. Ислам Республикасында әсҝәрлә командир бирдир". Һәмин командирлә мүавинини колонун ичиндә ҝеријә ҝөндәрдик.\nФәтһүлмүбин әмәлијјатынын давамында башга бир һадисә дә баш верди. Икинҹи ҝүн һәрәкәт әмрини аланда, өнҹәки маневрә ујғун олараг, гардаш Давуд Ношадла Мәҹид Ханлынын башчылыг етдији Гази Тәбатәбаи баталјонуну дүшмәнин Мышдағ дағынын архасындакы еһтијат гүввәләрини мәһв етмәјә ҝөндәрдим. Тәхминән ахшам саат 10-да, тапшырыға ујғун олараг, баталјонун бүтүн кечидләри ачылмышды, јалныз бир манганын кечиди галмышды. Бу заман ратсијадан рабитәчи гардашымыз Шәһид Сәид Фәгиһин сәсини ешитдим: "Ја Һүсејн! Ја Һүсејн!" Нә баш вердијини сорушанда деди: "Биз дөјүшә ҝирдик". Әслиндә, Ригабијјә әмәлијјаты онларын дөјүшү илә башланды. Тәпәнин архасындан дүшмәнин силаһ-сурсатларынын вә техникаларынын партлајышындан ҝөјә галхан аловлары ҝөрүрдүм. Тез гардаш Рәһим Сәфәви илә әлагә сахлајыб дедим: "Гардаш Рәһим, Гази баталјону дөјүшә ҝириб". О, диҝәр баталјонларын һәлә миналанмыш саһәләрә чатмадан бизим баталјонумузун дөјүшә ҝирдијинә ҝөрә чох нараһат олду. Һәр һалда, әлимиздән бир шеј ҝәлмирди. Јалныз Имам Меһдидән (ә) онлара көмәк етмәсини истәјирдим. Тез-тез сорушурдум ки, вәзијјәти мәрузә етсинләр. Ҝеҹәнин јарысынаҹан вәзијјәтләринин јахшы олдуғуну билдирирдиләр, анҹаг бирдән дедиләр ки, биз мүһасирәјә дүшмүшүк, һәр тәрәфдән атәш ачырлар. Буну тез гардаш Рәһим Сәфәвијә мәрузә етдим.\nСәһәрә јахын бир нечә дәфә вәзифәмизи өјрәнмәк вә Ригабијјәдә гәләбә олмајаҹағы тәгдирдә Гази баталјонунун ҝери чәкилмәси барәдә гәрар гәбул етмәк үчүн баталјонла әлагә сахладым. Онлар бүтүн мәрһәләләрдә дедиләр ки, ҝери гајытмајаҹағыг, сон нәфәсимизә гәдәр вурушаҹағыг. Бу сөзләринә вә Аллаһ-Тааланын јардымына инамла сәһәрәдәк вурушдулар.\nҺава ишыглашмаға аз галмыш азмыш Мәдәни баталјонуну чох чәтинликлә тапа билдик. Онлары тез Мышдағын архасындакы дәрәнин ортасындан кечирдим. Ҹәлд бир баталјону Мышдағ јүксәкликләринә, бирини гардаш Мустафа Мөвләвинин вә Әкбәр Сәбзинин башчылығы илә топхананы тутмаға, үчүнҹүсүнү дә мүһасирәдән чыхмаг үчүн Гази баталјонуна көмәјә ҝөндәрдим. Гази баталјону тәхминән 45 дәгигәдән сонра әлагә сахлајыб деди ки, мүһасирәдән чыхдыг вә тәјин олунмуш һәдәф там нәзарәтимиздәдир. Ҹәлд көмәкчи гүввәләри ҝөндәрдим, һамысы мөвгеји бошалтмаға башладылар. Гази баталјонунун дөјүшдүјү јерә чатанда ҝөрдүм ки, дүшмән ҹәсәдләри бүтүн каналларда үст-үстә јығылыб, чанта вә палтарлары да сәнҝәрин кәнарындадыр. Сонрадан арашдыранда билдим ки, биз һүҹума кечән ахшам ораја бөлҝә илә таныш олмајан јени гүввәләр ҝәтирибләр. Дәјишилмиш шәхси һејәт дә өз әшјаларыны топлајыб ки, сабаһ орадан ҝетсин. Беләликлә, чох һазырлыгсыз јахаланмышдылар.\nӘмәлијјатын бир ҝүн тәхирә салынмасы бизә ән бөјүк илаһи јардым олду, дүшмәнләрин чохунун мәһв едилмәси илә нәтиҹәләнди. Әслиндә, бизим дөјүшчүләримиз мүһасирәдә дејилдиләр, Мышдағдан вә Ригабијјәдән гачан дүшмән гүввәләри мүдафиә мөвгеји сечмәк үчүн ҝери чәкиләркән Гази баталјону илә растлашмышдылар. Бизим ушагларымыз да елә билмишдиләр ки, дүшмәнә көмәкчи гүввәләр ҝәлиб.\nГејби јардым елә мәсәләдир ки, һәгигәтән дә, һәр шејдән чох она ҝүвәнмәк олар. Бригада вә ја баталјонда вәзифәси олан гардашларын чоху план һазырлајан заман далана дирәнәндә дејирләр ки, бу мәсәләни Имам Меһдинин (ә) өзү вә әсҝәрләри һәлл едиб бизә јол ачсынлар. Биз дә дүшүнүрүк ки, бу, өз ҝүҹүмүз дејил, биз, хүсусән дә бәндәниз бу ағыр мәсулијјәтләри үзәринә ҝөтүрәҹәк адам дејиләм. Чүнки нә һәрби мүтәхәссисәм, нә дә һәрби тәһсил алмышам. Биз әввәлки мәһәллә ушагларыјыг, инди һәрәмиз бир вәзифәјә кечмишик, үзәримизә ҝүҹүмүздән артыг мәсулијјәт ҝөтүрмүшүк. Лакин үмидварыг ки, иншаллаһ, һәзрәт Меһдинин (ә) өзү әсҝәрләри илә әмәлијјат ҝүнү бизә көмәк едәҹәк, әмәлијјатла вә онун планы илә бағлы бүтүн даланларда проблемләримиз гејби гүввәләр вә мәләкләр васитәсилә һәлл олунаҹаг.\nҜөзәл бир мәктуб\nСалам, гызым Мәрјәм. Бу ҝүн ҹүмә ахшамы, 21 ијул 1983-ҹү илдир. Ики ҝүндүр Пираншәһр бөлҝәсиндә Вәлфәҹр-2 әмәлијјаты башлајыб. Аллаһ-Тааланын көмәји илә бәәсчи кафирләр мәһв едилирләр. Бу арада, Ислам ордусундан да Аллаһын дәрҝаһына шәһидләр һәдијјә олунур.\nГызым! Бура һагла батилин мүбаризә јеридир. Инсан бурада Аллаһы, ахирәти вә мадди һәјатын пучлуғуну дәрк едир, инсанын вә онун илаһи јаранышынын үстүнлүјүнү ҝөрүр. Гызым! Инди атан Гәмтәрә дағынын јамаҹында Малик Әждәр адына баталјонун командир сәнҝәриндәдир. Јаранмыш фүрсәтдән истифадә едиб сәнинлә бир гәдәр дәрдләшмәк истәјирәм.\nГызым, инсан бу јолу гәт етмәкдәдир. Гуранын ајдын ајәсинә әсасән, "Аллаһ иман ҝәтирәнләрин достудур, онлары зүлмәтдән чыхарыб ишыға тәрәф јөнәлдәр". Бәшәр ҹәһаләт, маддијјат вә нөгсанлыг зүлмәтиндән илаһи елм вә нур вадисинә јөнәлдилир, бу проблемләрә дөзмәклә јарадана чатыр, бу нур карваны Аллаһ ҝөрүшүнә доғру баш алыр вә Имам Хомејнинин Гуран сөзүндән ибарәт карванынын ҝур сәси бүтүн дүнјаја јајылыр.\nГызым! Јалныз илаһи јолда гәлбләр Аллаһа јахынлыг мәгамына наил олур, торпаг дүнјанын, нәфс вә шејтан јолунун тәһлүкәли лабиринтләриндән чыхыш јери ҝөрүнүр, инсан сиддиг вә мүхлисләрин мәгамындан ибарәт сон мәнзилинә чатыр.\nГызым! Аллаһ Гуранын 95-ҹи сурәсиндә әнҹирлә зејтуна анд ичир ки, биз инсаны ән јахшы, ән јүксәк тәбиәтдә, әзәмәтдә, ән ҝөзәл шәкил вә ҝөркәмдә јаратдыг, ахырда ону ән ашағы дәрәҹәјә ендирдик; јалныз Аллаһа иман ҝәтириб Онун бәјәндији јахшы әмәлләрлә мәшғул оланлардан башга. Одур ки, гызым, әсл вә әбәди хошбәхтлик беш етигад принсипинә инамдан, әбәди ахирәт һәјатына һазырлыг олан бир нечә ҝүнлүк һәјатда онлара әмәл етмәкдән ибарәтдир.\nГызым! Инсан өзүнүн өлүм һалындакы вәзијјәтиндән хәбәрдар оланда, бәрзәх аләминин нә олдуғуну, инсанын бәрзәхдән бөјүк гијамәтә апарылмасынын, бәшәријјәтин суал-ҹаваб үчүн Аллаһ-Тааланын һүзуруна топлашмасынын, шәһид вә мөминләрин шәфаәтинин, Көвсәрин, ҹәннәт вә ҹәһәннәмин нә олдуғуну дәрк едәндә Аллаһ-Тааланын бөјүклүјүнү, мүтләг гүдрәти, бу дүнјаны вә инсанын ҝөрмәдији метафизик аләми өз шүуру гәдәринҹә анлајыр. Инсан бу мәсәләләри дәрк едәрәк камил һәјат сүрүр вә инсанијјәтин јүксәк дәрәҹәләринә наил олур.\nГызым! Бу ҝүн һәјат бир чох инсанлар үчүн башга шәклә дүшүб. Бир груп гүввә өз вәһшиликләри вә нәфси мејилләри наминә бәшәријјәти фәсада сүрүкләмәк истәјирләр. Бу ҝүн бир чох топлумларда инсанлары мәнәвијјат вә һәгигәтдән узаглашдырыблар, дүнја мигјасында бир чох тәшкилатлар инсанлары әсл илаһи дәјәрләрдән узаглашдырмаға, мадди һәјатда, торпаг дүнјанын алдадыҹы вә давамсыз ҝөзәлликләриндә мәһв етмәјә чалышырлар. Бәзи әлләр бу илаһи варлығы дүнјанын ән дәјәрсиз дәрәҹәсинә ендирмәк истәјирләр. Гызым! Әҝәр инсан бу јолла ҝетсә, о гәдәр тәнәззүл едәр ки, Аллаһын бәхш етдији бүтүн өмрүнү вә варлыг сәрвәтини зикр, сәҹдә, ибадәт вә Аллаһын разылығы үчүн чалышмаг јеринә әфсанәви нағыллар данышмаға сәрф едәр, заһири һөрмәтини вә јетишмәмиш бир өмрүнү горумагдан өтрү мадди һәјатын сәмәрәләриндән узаг гәлблә дүнјадан көчәр, јашадығы өмрә һәсрәтлә бахар, әмәлләринин пешманлығы бүтүн вүҹудуну бүрүјәр.\nГызым! Аллаһ-Таала дини ҝөндәриб ки, бизә хејирли олан, тәрәгги вә тәкамүлә манечилик төрәтмәјән ишләр бәлли олсун, хејир вермәјән, ҹәһәннәмә сүрүкләјән узун нәфс арзуларынын јолу бағлансын. Дин инсаны әбәди һәјата апаран ҝөстәришләри чатдырыр. Гызым, бу илаһи тәлимләри диггәтлә өјрән, Гурани-кәримин әмрләринә әмәл ет ки, Ислам ингилабы нәслиндән, Аллаһын нишанәләриндән вә шәһидләр ганынын мүһафизәчиләриндән олан варлыг сәмәрән тәкамүлә чатсын, Аллаһ-Тааланын сәнә вердији истедад вә потенсиалдан да максимум истифадә едәсән.\nГызым! Белә олса, дүнјадан көчәндә севинҹәк вә јүнҝүл олаҹагсан, чүнки мадди дүнјадан камилләшәрәк кечмиш вә Аллаһла әлагә гурмушсан; өлүмдән горхмајаҹаг, әксинә, ону чох севәҹәксән.\nГызым! Өвладынын бојнунда һаггы олан бир ата кими хаһиш едирәм, илаһи ҝөстәришләрә әмәл едәсән. Бу заман өмрүн бошуна кечмәз, пак вә зәриф гәлбинә батил һаким олмаз.\nГызым! Аллаһ Нур сурәсинин 37-ҹи ајәсиндә бујурур: "О кәсләр ки, нә тиҹарәт, нә алыш-вериш онлары Аллаһы зикр етмәкдән, намаз гылмагдан вә зәкат вермәкдән јајындырар. Онлар гәлбләрин вә ҝөзләрин һалдан-һала дүшәҹәји бир ҝүндән (гијамәт ҝүнүдән) горхарлар".\nГызым! Бу дүнјанын мадди һәјаты вә онун алдадыҹы ҝөзәлликләри илғым кимидир. Илғым исә һеч заман инсаны дојура билмәз. Нәтиҹәдә, өмүр һәдәр ҝедәр вә дүнјанын һәгиги танрысынын һүзурунда хәҹаләтли һалда сорғу-суал едиләрсән.\nГызым! Бу ҝүн Аллаһын дининә вә Ислам ингилабына гаршы чыханларын, бу шәһидпәрвәр торпагда Ислам ордусу илә вурушанларын да бир мәгсәди вар. Онларын јолу илғымдан ибарәтдир, Ислам ордусу исә әсл булаг вә һәгиги инсани дәјәр ардынҹадыр. Онлар өз ганларына бәләшиб Аллаһ нурундан ибарәт олан булагдан су ичирләр.\nГызым! Бу илаһи орду илаһи рәһбәри илә бирликдә һәгигәт сују јолунда һәрәкәт етдијинә ҝөрә Аллаһ дүшмәнләринин батил хәјалларыны вә мәнфур фикирләрини пуч едәҹәк, һәзрәт Меһдинин (ә) рәһбәрлик етдији илаһи јолу өз ганыјла бүтүн дүнјаја ҝөстәрәҹәк.\nГызым! Үмидварам, бу өјүд-нәсиһәтләрдән вә бу ингилабын фәдаиләриндән дәрс алыб дүнја вә ахирәт һәјатында һәгигәт сујунун вә Аллаһ нурунун ардынҹа олаҹагсан.\nТағы Гәһрәманнија, Әһмәд Сөвдаҝәр\nМүһарибә заманы Кешикчиләр корпусунун командирлик курсу јох иди вә ушаглар бу тәлими ордуда кечирдиләр. Гардаш Рәһим Сәфәви һәр дәфә пасдарларын беш-алты нәфәрини бу курса ҝөндәрирди. Вәлфәҹр-4 әмәлијјатындан сонра, Хатәм гәрарҝаһынын Әмәлијјат планы хидмәтинин рәиси олдуғу заман Әли Тәҹәллаји дә ордунун командирлик курсуна ҝөндәрилди.\nКурс башланандан дөрд ај сонра Теһрана Әлини ҝөрмәјә ҝетдим. Аллаһ рәһмәт еләсин, Һүсејн Имами илә ҝөрүшдүм. Мәнә деди: "Гәһрәмани, достун гијамәт адамдыр! Һамынын јанында һөрмәти вар". Сорушдум ки, нәјә ҝөрә? Деди ки, өзүндән сорушарсан. Институтун һәјәтиндә Әлини тапыб дедим: "Әли, Имами нә дејир?" Ҝүлүб деди: "Бир шеј дејил". Сонра ҹибиндән бир кағыз чыхарыб мәнә верди. Мүдафиә назирлијинин Гуру Гошунларынын команданы полковник Һәсәни Сәдинин Рәһим Сәфәвијә мәктубујду. О, корпусдан хаһиш етмишди ки, Әли Тәҹәллајини тәлим кечмәк үчүн ордунун институтунда сахласынлар. Курс битәндә да Әли оранын ән нүмунәви мәзунларындан бири елан олунду.\nӘли орду забитләринин кечдији дәрсләрдә корпусу вә онун мүһарибәдәки чыхышыны мүдафиә едирди. Әлбәттә, о, корпусун вә Бәсиҹин фәалијјәтләрини суал алтына салмаг истәјәнләрә гаршы һәмишә сәрт етираз етмишди. Орада исә забит мүәллимләр Әлинин сајсыз-һесабсыз суалларындан тәнҝә ҝәлмишдиләр. Бир ҝүн мүәллимләрин бири мәнә јахынлашыб деди: "Достуна де ки, мәнимлә бу гәдәр мүбаһисә етмәсин. Онун тәнгидләри доғрудур, билирәм ки, о, әсаснамәни көкүндән гәбул етмир. Дәлилләри дә мәгбулдур, амма мәним вәзифәм бу әсаснамәни өјрәтмәкдир".\nГејд етмәлијәм ки, тәлим бојунҹа нә вахт әмәлијјат башлајырдыса, дәрсләри бурахыб һәрби бирләшмәләрә гошулурдуг. Курс заманы ики әмәлијјат олду. Онларын бири Хејбәр әмәлијјаты иди. Бир-биримиздән узаг олдуғумуза ҝөрә мән Әлини ҝөрмәдим. Диҝәр әмәлијјатда да о, Әмәлијјат бөлмәсиндәјди, мәнсә Кәшфијјатда. Әлбәттә, Әлинин иҹласлардакы өзүнәмәхсус аргумент вә әсасландырмалары сајәсиндә бу әмәлијјат нөвбәти илә гәдәр тәхирә салынды.


Q=83	C=66	SS=0	LS=16	PS=16	DC=0	LC=0	SD=0	BS=1	G0=1	G1=0	G2=0	DLID=az_RU	BODY=сиси муһәммәд билән сәлман билән көрүшти | TRT уйғурчә\nсиси муһәммәд билән ...\n12.06.2021 ~ 16.09.2021\nтүркийә авази радийоси хәвири: мисир пирезиденти абдулфәттаһ сиси фәйсбуктики рәсмий адресида учур һәмбәһриләп, сәуди әрәбистан тәхт вариси шаһзадиси муһәммәд бин сәлман билән мисирниң шәрмушшәйх шәһиридә өткүзгән учришишида, икки дөләт оттурисидики мунасивәтләрни гүлләндүрүшниң йоллири тоғрисида сөзләшкәнликлирини билдүрди.\nсәлманни «қериндишим» дәп атиған сиси, учришишта, һәр икки дөләт үчүн муһим болған район вә хәлқаралиқ мәсилиләр тоғрисидиму пикир алмаштурулғанлиқини қәйт қилди.\nу йәнә, мисир билән сәуди әрәбистанни рәсмий вә ғәйрий рәсмий һаләттә бир – биригә бағлап турған алаһидә мунасивәтләрдин иптихарлинидиғанлиқини сөзлиригә илавә қилди.\nсәуди әрәбистан тәхт вариси шаһзадиси муһәммәд бин сәлман 2018 – йили 5 – март вәзипә өткүзүвалғандин кейинки тунҗи чәт әл зийаритини мисирға қаратқаниди.\nخەتكۈچ: #әрәбистан , #мисир


Q=7	C=5	SS=0	LS=1	PS=0	DC=0	LC=0	SD=0	BS=1	G0=314	G1=134	G2=28	DLID=az_RU	BODY=Nur-az.com - Разы вә наразы инсанлар\n26 Һазиран 2022\n25 Зилкаде 1443\n5 Тир 1401\n10 Шубат 2014\nРазы вә наразы инсанлар\nРиза вә тәслим (разылыг вә тәслимчилик) һаггында данышмаг истәјирәм. Инсан һәјаты аҹылы-ширинли һадисәләрлә долудур. Биз разы галсаг да, галмасаг да бу һадисәләр баш верир. Аллаһ өз ишини ҝөрүр.\nДејирләр ки, Галилеј јер күрәсинин һәрәкәтдә олдуғуну сүбута јетирәндә ону мәсиһи башчынын јанына апардылар. Горхутдулар ки бир даһа белә сөзләр данышмасын. Ону төвбәјә чағырдылар. Галилеј ҹанынын горхусундан төвбә етди. Бинадан чыханда ајағыны јерә вуруб деди: "Еј јер! Сән һәрәкәт етмәјиндә ол, мәним һәрәкәтимлә ишин олмасын!" рәвајәтдә дејилир ки, чәтинликлә растлашанда һарај да чәксән, сәбир дә етсән Аллаһ өз ишини ҝөрәҹәк. Амма нә јахшы олар ки, һадисәләрә баханда онлары һәјата кечирән варлығын бизә дост олдуғуну дүшүнәк. Әнам сурәсинин 17-ҹи ајәсиндә охујуруг: " Әҝәр Аллаһ сәнә бир сыхынты версә, (сәни ондан) Аллаһдан башга һеч кәс гуртара билмәз. Әҝәр (Аллаһ) сәнә бир хејир јетирсә (һеч кәс Она мане ола билмәз). Чүнки О, һәр шејә гадирдир!" Бәли, сәбрлә аҹы ширин олар.\nРәвајәтдә дејилир ки, биз бәндә үчүн чәтинлик јарадарыг, әҝәр бәндә сәбр етсә, бу чәтинлији ширинлијә чевирәрик. Аллаһ Пејғәмбәрә әмр етди ки, Ғәдири-Хумда Әли ибн Әбу Талиби (ә) ҹанишин тәјин етсин. Сонда халг Әлинин һөкумәтинә табе олмады. Биз 1400 ил ҝери дүшдүк. Әҝәр бу ҝүн Иранда гурулмуш Ислам Һөкумәти әдаләт сорағындаса бу әдаләт Әлинин әдаләтинин биндән биридир.\nӘлинин әдаләти һара, биз һара! Әзиз Рәһбәр бујурур: "Мән кимәм ки, Әлидән данышым?! Ахы Әлидән ким даныша биләр?! Белә бир рәһбәрә тәслим олмадылар, Аллаһын һөкмү јердә галды..." Ики нәфәр арасында мүбаһисә дүшдү, Пејғәмбәрин ҝөрүшүнә ҝетдиләр. Пејғәмбәр онлардан биринин хејринә фикир билдирди. О бири тәрәф дәрһал деди ки, өз гөвмүндән олдуғу үчүн онун хејринә һөкм чыхарды. Ајә назил олду: "Амма, хејр! (Ја Рәсулум!) Рәббинә анд олсун ки, онлар өз араларында баш верән ихтилафларда сәни һаким (мүнсиф) тәјин етмәјинҹә вә вердији һөкмләрә ҝөрә өзләриндә бир сыхынты дујмадан сәнә там бир итаәтлә бојун әјмәјинҹә, (һәгиги сурәтдә) иман ҝәтирмиш олмазлар." (Ниса, 65). Анд олсун Аллаһа ки, Пејғәмбәр дәвәт едәндә гәбул етмәјәнләрин дини јохдур. Аллаһын разылығыны әсас ҝөтүрүн. Биз билмәлијик ки, Аллаһ бизә достдур. Аҹы һадисәләр гаршыја чыханда биләк ки, иш һаким әлиндәдир. Сизин үчүн гәләми мисал чәкмәк истәјирәм. Бир гәләм тәсәввүр един. Бычаг ҝөтүрүн, гәләми јонун. Әҝәр гәләмдән төкүлән јонгарларын шүуру олса дејәр ки, нә үчүн башымызы кәсирсән? Биз бир јердә икән, нә үчүн бизи парчалајырсан? Биз сәнин әлиндәјик, нә үчүн ајаг алтына төкүрсән. Јәни гәләмдән јонулуб төкүлән зәррәләр дә етираз едәрди. Әҝәр етираз етсәјдиләр јери варды. Амма бу етиразын ҹавабы да вар. Демәлијик ки, ҹәнаб гәләм! Биз сәни она ҝөрә јонуруг ки, ичиндәки ҹөвһәр үзә чыхсын. Ичиндәки ҹөвһәрин сорағындајыг. Гәләмин уҹу ити оланда јахшы јазыр. Заһирән биз ону јонуруг, парчалајырыг. Амма мәгсәдимиз хејирдир, бу хејир мәгсәдә ҝөрә ҝөрдүјүмүз иш проблем јаратмыр.\nШәһәрин һавасы истидир. Һакимијјәт нүмајәндәләри ҝәлир вә нәсә тәдбир ҝөрмәк истәјир. Һаваны дәјишмәк үчүн бир нечә бөјүк проспект салынмалыдыр ки, шәһәрин һавасы асанлыгла дәјишсин. Бир нөв кәндин сәрин һавасы шәһәрә өтүрүлүр. Проспект әтрафында јашыл золаглар салыныр. Бу ишләр халгын хејринәдир. Амма онларын һәјата кечмәси үчүн бәзи евләри сөкмәк лазым ҝәлир. Ев саһибләри халгын хејринә олан лајиһәјә гаршы чыхыб иҹрачылары тәһгир етмәмәлидир. Чүнки бурада ҹәмијјәтин хејри вар. Ҹәмијјәтин хејринә ҝөрә бир нечә евин сөкүлмәси горхулу дејил. Аллаһ һикмәт саһибидир. Гаршыја чыхан бүтүн чәтинликләрдә тәкамүл нишанәси вар. Етигадымыз будур ки, Аллаһ аләмләрин Рәббидир. Аләмләри тәрбијә едән Аллаһ нә гәрар чыхарырса тәслим олмағымыз лазымдыр. Һаҹылар нә үчүн Мәккәјә ҝедир? Һәмин торпагларда Ибраһимә зөвҹәси вә ушағыны тәк гојмаг әмр олунуб. Һәмин торпағын ады Минадыр. Һәҹҹә ҝедәнләр 2-3 ҝеҹә орада галыр. Һаҹылар үч бијабанда дајаныр. Бу бијабанлардан бири Мәккәнин дөрд фәрсәхлијиндәдир. Башга бир бијабанын Мәккә илә фасиләси тәгрибән ики фәрсәхдир. Дөрд фәрсәхликдә олан бијабан Әрәфат адланыр. Һаҹылар бурада бир нечә саат галмалыдыр. Ҝүнортадан ҝүн батана гәдәр орада галмалыдырлар. Мәшәрдә сүбһдән ҝүн доғанадәк дајанмаг лазымдыр. Минада үч саат дурурлар. Бир сөзлә, ики-үч ҝүн бу әмәлләр узаныр. Әрәфат мәрифәт јеридир. Мәшәр шүур мәканыдыр. Инсан бир нечә саат әрзиндә мәрифәт вә шүур әлдә едир. Амма әмәлә чатанда ики-үч ҝүн ҝөзләмәлидир. Чүнки Мина әмәл јеридир. Әмәл јериндә сөздән бир шеј чыхмаз, әмәл лазымдыр вә әмәл чәтиндир. Дејирләр ки, бурада үч ҝүн дајанмалысан. Мәнасы будур ки, һәҹҹә ҝет, Ибраһимин неҹә тәслим олдуғуну ҝөр. Һазырда биз игтисади блокададајыг. Сәбр етмәлијик. Имамын тәбиринҹә, гәләбә јахындадыр, сәбр едәк. Тәслим ола билмәрик. Кечмишдәки аҹынаҹаглы вәзијјәтә гајытмаг олмаз. Неҹә олар ки, јенидән Америка вә Инҝилтәрәјә бојун әјәк?! Ганлара ҝөз јуммаг олмаз. Әҝәр бир ишә мәҹбур олмушугса бу гәза-гәдәрдир. Аллаһын гәза-гәдәринә тәслим олмалыјыг. Һәдисдә вар ки чәтинлијә дөзсәниз буну асанлыға чевирәрик. Иншираһ сурәсинин 5-ҹи ајәсиндә бујурулур: " Шүбһәсиз ки, һәр чәтинликдән сонра бир асанлыг ҝәләр! (Асанлыг јалныз чәтинликлә һасил олар!)" Бәгәрә, 216: "(Аллаһын дүшмәнләринә гаршы) Дөјүш (ҹиһад) хошунуза ҝәлмәдији һалда, сизә ваҹиб едилди. Бәзән хошламадығыныз бир шеј сизин үчүн хејирли, бәзән дә хошладығыныз бир шеј сизин үчүн зәрәрли ола биләр. (Ону) Аллаһ билир, сиз билмәзсиниз." Амма бу чәтинликләр арасында ширинликләр дә вар. Гадынын һамиләлик ағрысы үзүҹүдүр. Амма бу ағрылар ону өвлад саһиби, ана едир. Биз Һүсејнин\nКәрбәласындан дәрс ҝөтүрмәли, ибрәт алмалыјыг. Бу ҝүн биз баһалыгдан шикајәтләнирик. Амма Һүсејнин Кәрбәлада сују јох иди. Тәслим олдуму?! Бүтүн фабрикләр дајанса белә евдә олан либасларымыз өмрүмүзүн сонунадәк бәс едәр. Амма Имам Һүсејнин көјнәјинә әл узатдылар. Тәслим олдуму?! Имамын нә јемәји, нә либасы, нә мәскәни варды, амма тәслим олмады. Биз тәслим олмамалыјыг. Јалныз Аллаһа тәслим олмағымыз ваҹибдир. Чүнки Аллаһ бизим хејримизи истәјир. Гәләм мәсәләни јаддан чыхармајаг. Гәләми хејир мәгсәди илә јонурлар. Инсанлыг ҹөвһәримиз јонулмагла үзә чыхыр. Инсанын шәхсијјәти һадисәләрдә мәлум олур.\nТәгдирдән, һәјатындан, гаршысына чыхан һадисәләрдән разы инсан иффәтли, һәјалыдыр. Оланларындан разы инсан иффәтли инсандыр. О шәхсијјәтини горујур, јалтаглыг, ријакарлыг етмир. Кимсәнин гаршысында әјилмир. Бир шеј әлдә етмәк үчүн јалтагланмыр. Јаван чөрәк јејир, амма кимсәјә бојун әјмир. Бәли, разы инсан иффәтлидир. Она дејирләр ки, бураја бир имза ат, пул саһиби ол. Амма разы олмур.\nҺәјатындан разы инсан раһатдыр. Она раһатлыг ҝәтирән бу разылыгдыр. Чүнки оланларына ганедир, тамаһкар дејил. Нә физики бахымдан тәлашдады, нә дә гәлбиндә нараһатдыр. Бәзиләри раһатлығын сиррини сорушур. Дүшүнүрләр ки, инсан сәфәрә, шәһәрдән кәнара, тәбиәтин гојнуна чыхса раһат олаҹаг. Амма раһатлығын сирри гане олмагда, ҝөзүтохлугдадыр. Рәвајәтдә дејилир ки, бир инсан өз садә доланышығындан разы олса, Аллаһ да онун аз әмәлиндән разы галар.\nБөјүк бир бағ варды. Бағ саһибинә дедим ки, бу гәдәр ағаҹ нә үчүн мејвә вермир? Бағбан деди: "Јер үзүндә бу гәдәр адам вар, нечә нәфәр ҝеҹә намазы гылыр?!" Бәли, Аллаһын аз немәтинә разы олсан, Аллаһдан сәнин аз ибадәтиндән разы галар.\nРазы инсан пахыл олмур. О нараһат дејил ки, нә үчүн башгаларынын вар-дөвләти чохдур. Разы инсан сәрт хасијјәтли дејил, инсанларла меһрибан давраныр. Белә инсаны әтрафдакылар да севир.\nШаһ дөврүндә бир груп минбәр әһли дејирди ки, филан мәбләғдә пул версәләр минбәрә ҝедәрәм. Јахшы сәсләри варды. Амма онлары динләјәнләр бу адамлара инанмазды. Бәли, инсанлар разы адамы севир. Аллаһ да белә бәндәсини дост сајыр. Разы инсан дахилән раһатдыр. Аллаһдан разылығын инсанын талејинә бөјүк тәсири вар.\nНаразы инсан иффәтини әлдән вериб, икиүзлүлүк ҝөстәриб. Наразы инсан тамаһкардыр. Өзүндән имканлы адам ҝөрәндә пахыллыг гәлбини јандырыр.\nИмам бујурмушду ки, ким Мәккәј ҝетсә, Америка малы алмасын. Һәҹҹә ҝедәнләр Имамын әмринә итаәт едирди. Амма орада Америка истеһсалы олмајан шејләр дә вар. Бир әр-арвад телевизор алмышды. Әтрафдакылардан бәзиләри ачыг-ашкар оналара пахыллыгла бахыр, һәтта сөз атырдылар. Имамын бујуруғу бәһанә олмушду, бу адамлар садәҹә пахыл идиләр. Һумәзә сурәсинин илк ајәсиндә охујуруг: "(Далда) Гејбәт едиб (үздә) тәнә вуран һәр кәсин вај һалына!" Һава лиманында јүкүндә телевизор олан бир мүсәлманы чох инҹитдиләр. Јанындан өтәнләр дә она сөз атырды. О дејирди: "Мәҝәр ҝүнаһ етмишәм? Бу телевизор Американын јох, Јапонијанын истеһсалыдыр." Дедим ки, ҝүнаһ етмәмисән, онлар пахыллыг едир. Әлбәттә ки, алмасајды даһа јахшы оларды. Амма алыбса бу башгаларына һагг вермир ки, она аҹы сөз десинләр. Пәрвәрдиҝара, Мәһәммәд вә Али Мәһәммәд һаггына бизә арамлыг әта ет!\nНаразы инсанлар дејинмәјә башлајыр. Онлар мүхтәлиф мөвзуларда наразылыгларыны билдирирләр. Әввәл каинатдан башлајырлар. Наразыдырлар ки, Гуран онларын кәндхудасына назил олмајыб. Пејғәмбәрә дејирдиләр ки, бу шәһәрдә сәндән мүһүм шәхс олмады ки, Гуран сәнә назил олду. (бах: Зухруф, 31). Онлары јандырырды ки, нә үчүн Гуран онлара назил олмајыб. Гуран бәзиләринин дејинмәсини јада салыр. Бәгәрә, 61: "Хатырлајын ки, сиз (мүәјјән мүддәт сәһрада галмалы олдуғунуз заман): “Ја Муса! Биз (һәр ҝүн једијимиз) ејни тәама (гүдрәт һалвасындан вә билдирчин әтиндән ибарәт олан јемәјә) һеч вахт дөзмәјәҹәјик! Рәббинә дуа ет ки, бизим үчүн торпағын битирдији шејләрдән тәрәвәзиндән, сарымсағындан, мәрҹимәјиндән вә соғанындан јетирсин! – дединиз. (Муса да ҹавабында : ) “Сиз хејирли олан шејләри бу ҹүр алчаг шејләрлә дәјишдирмәк истәјирсиниз? (О һалда) шәһәрләрдән биринә ҝедин, истәдијинизи орада тапарсыныз!” – демишди. Онлара зәлиллик, мискинлик дамғасы вурулду вә Аллаһын гәзәбинә дүчар олдулар. Бу (ҹәза) онларын Аллаһын ајәләрини инкар етдикләринә вә (Зәкәријја, Јәһја вә Шүејб кими) пејғәмбәрләри һагсыз јерә өлдүрдүкләринә ҝөрә иди. Бу онларын (Аллаһа) аси олдугларына вә һәдди ашдыгларына (Аллаһын әмрләрини поздугларына) ҝөрә иди." Әҝәр әт баһалашыбса вә әт алмаг имканымыз јохса нә етмәлијик? Бәзиләри дејир ки, нә вахта гәдәр картоф, бадымҹан јејәҹәјик? Нә етмәк истәјирсән? Ја ҝет борҹ ҝөтүр әт је, ја да гуру чөрәклә разылаш.\nМәдинәјә ҝедирдик. Иранлылардан бири мәдинәли дүканчы илә мүбаһисә етди. Сатыҹы деди ки, Гуран сүлһ ҝөстәриши верир. О Сәддамла сүлһә ҝетмәдији үчүн Ираны иттиһам едирди. Мүбаһисә едән иранлы мәни ҝөрүб хаһиш етди ки, бу шәхсин ҹавабыны верим. Мән иранлыја дедим ки, пиштахта үзәриндәки маллардан бирини ҝөтүр ҝет. О да мән дејәни етди. Дүканчы онун ардынҹа ҝетмәк истәјәндә сахладым, дедим сүлһ ет. Деди неҹә сүлһ едим, о мәним малымы апарыб. Дедим ки, Сәддамла сүлһә ҝетмәмәјимизин сәбәби елә будур. Өлкәмизи хараб гојуб, ҝәнҹләримизи гәтлә јетириб, бу адамла неҹә сүлһ бағлајаг. Сән гијмәтсиз бил малдан өтрү бир мүсәлманла сүлһ етмирсән, биз ағыла ҝәлмәјән мәбләғдә хәсарәтләрә ҝөз јумуб Сәддамла барышаг?! Биз бир өмүр "Һүсејн, Һүсејн" дедик. Имам Һүсејнин (ә) Әли Әсғәрә вермәјә сују јох иди. Гуҹағында вурдулар. Амма тәслим олмады. Биз нә үчүн тәслим\nолаг?! Инсан Аллаһдан күсмәмәлидир. Чүнки Аллаһ нә едирсә бизим хејримизәдир. Аллаһ торпагдан буғда јаратды, буғдадан нүтфә јаранды, нүтфә инсана чеврилди. Дүнјаја ҝәлдик, ата адлы пулсуз бир хидмәтчи гуллуғумузда дурду. Ана тәмәннасыз хидмәт етди. Әҝәр кечмишимизә бахсаг ушаглыгдан бу ҝүнәдәк Аллаһын нә гәдәр чәтинликләри арадан галдырдығына шаһид оларыг.\nПарчаланмыш милләт әл-әлә вериб бирләшди. Америка хәттини Имамын хәтти әвәз етди. Ишсиз күчәләри долашан јенијетмәләр вә ҝәнҹләр көнүллү (бәсиҹи) кими гәһрәманлыгла ҝөстәрдиләр. Нә олубса хејирә олуб. Бундан сонра да баш верәҹәк һадисәләр хејирәдир. Һәтта фитнәләрдә дә хејир вар. Чөрәклә әт баһалашды, инди зибил габылары бош галыб. Инди һамы әлинә ҝөтүрдүјү мејвәни ахыра гәдәр јејир. Баһалығын фајдасы бу олду ки, исрфа арадан галхды, үзүм салхымыны әлинә алан сон ҝиләсинә гәдәр једи. Мән өзүм ушагдан гәләм истәјәндә әлини чантасына салыб бир топа гәләм чыхарырды. Инди бир гәләмин ардынҹајыг. Демәк истәмирәм ки, бу јахшыдыр. Сөзүмүн ҹаны будур ки, һәр аҹыда бир ширинлик вар.\nБиз гәнаәт нә олдуғуну билмәздик. Иранда су идарәсиндә ишләјәнләр јахшы билир ки, нә гәдәр су исраф олур. Теһранын сују дүнјанын ән јахшы суларындандыр. Бу су илә машын јујурлар, мин лазымсыз иш ҝөрүрләр. Һәдисдә дејилир ки, үч литир су илә гүсл верин. Бундан артыг истифадә едән исрафа јол вериб. Буну дәфәләрлә демишәм. Исраф бөјүк ҝүнаһлардандыр. Имамын Тәһрирул-вәсилә китабында бу барәдә јазылыб. Санксијалар, игтисади блокада бизи бир зәррә гәнаәтчи етсә хејири олар. Гуран бујурур ки, Аллаһ әмринә тәслим олмајанлар бәһанә ҝәтирир. Мәсәлән дејирләр ки, нә үчүн Гуран ајә-ајә назил олур. (бах: Фүрган, 32). Ајә-ајә назил оланда инсанын гәлбинә һопур. Әҝәр мүәллим бир дәрсдә бүтүн дәрс програмыны хүласәләшдириб десә шаҝирдләр башыны итирәр.\nҺәтта рисаләни бир дәфәјә әввәлдән ахыра охусан фајда ҝөрмәзсән. Амма гаршыја бир мәсәлә чыханда рисаләјә бахыб ҹаваб тапырсанса бу һәм фајдалы олур, һәм јадда галыр. Гуран нә үчүн бир нәфәрә назил олду? – дејирләр. Дејирдиләр ки, Пејғәмбәр дә бизим кими адим адамдыр. Табе олмаг истәмирдиләр. Мән бу ҝүнә гәдәр нечә дәфә шүкр етмишәм ки, Имам Ҹавадын (ә) дөврүндә јашамамышам. Чүнки о дөвүрдә јашасајдым бәләкә дә 8 имамчы шиә олардым. Имам Ҹавад (ә) имамәт мәгамына чатанда ушаг иди. Онун ушаглығыны бәһанә едиб итаәтдән бојун гачырырдылар.\nҺәзрәт Әли (ә) Ғәдири-Хумда ҹанишин тәјин олунанда бәзиләри Аллаһын инсанлара хејир истәдијини дедиләр. Бәһанә ахтаранлар дејир ки, нә үчүн вәһј һамыја назил олмур? Нә үчүн вәһј Пејғәмбәрә назил олду? Сәбәб будур ки, әҝәр һәр инсана вәһј назил олсајды тәслим олуб-олмамаг мәсәләси арадан галхарды.\nИмам Сәҹҹад бујурур: "Илаһи, мәнә төвфиг вер ки, бири сөз дејәндә "ҝөз үстә" дејә ҹаваб верим." Бу да бир инкишаф мәрһәләсидир. Ушаг тәклиф едәндә дејәк ки, кичик дә олсан сөзүн мәнтигидир. Дејәк ки, сизә һөрмәт олараг сөзүнүзү гәбул едирәм. Белә тәвазө илә итаәт инкишафдыр. Әҝәр вәһј инсанын өзүнә назил олса өз малы олдуғундан инкар етмәк сечими галмыр. Бу инкишафа мане олур. Инсанлар һамысы бир сәвијјәдә јашаса сәхавәтә еһтијаҹ галмаз. Мән Гуран охуја билирәм. Әҝәр мәндән өјрәнсән инкишаф едәрсән. Сән исә мәсәлән сүрүҹүлүјү баҹарырсан. Буну мәнә өјрәтсән инкишаф едәрәм. Инсанлар бир-бириндән билмәдијини өјрәнмәлидир. Әҝәр һамынын елми, сәрвәти бир сәвијјәдә олса тәкамүл сәһнәдән чыхар. Әлбәттә ки, ирги, милли ајры-сечкилији нәзәрдә тутмуруг. Белә ајры-сечкиликләр дүзҝүн дејил. Һуд, 87: "Онлар (истеһза илә) дедиләр: “Еј Шүејб! Аталарымызын тапындығы бүтләри тәрк етмәјимизи, малларымызла истәдијимиз кими һәрәкәт етмәкдән ваз кечмәјимизи сәнә намазынмы (дининми) әмр едир? Сән доғрудан да, һәлим хасијјәтлисән, чох ағыллысан!”" Әһзаб, 36: "Аллаһ вә Пејғәмбәри бир иши һөкм етдији заман һеч бир мөмин кишијә вә гадына өз ишләриндә башга јол сечмәк (өз ихтијарлары илә ајры ҹүр һәрәкәт етмәк) јарашмаз. Аллаһа вә Онун Пејғәмбәринә аси олан кәс, шүбһәсиз ки, (һагг јолдан) ачыг-ајдын азмышдыр!" һәзрәт Әлинин (ә) һөкумәтинин мүвәффәгијјәтсизлик сәбәби халгын итаәтсизлији иди. Һәзрәтин јанына ҝәлиб дедиләр ки, ағсаггалыг, саггалымызы јағламалысан. Јәни бизә әлавә һүгуг вермәлисән. Һәзрәт чырағы сөндүрдү, башга бир чыраг јандырды. Бујурду ки, бу чыраг о бири чырагдан фәргләнир. Бири шәхсидир, о бири бејтүл-мал. Һәзрәт бујурду ки, кимдән баҹ алмаг истәјирсиниз?! Беләҹә әдаләтә тәслим олмадылар. Аллаһын һөкмүнә тәслим олсајдылар Әлинин һөкумәти мүвәффәг оларды. Имам Һүсејн Кәрбәла сәһрасында јандырыҹы ҝүн алта сусуз иди, амма наразы дејилди. Бујурду ки, Аллаһ нәјә разыса мән дә разыјам.\nДостлардан бири дејир ки, бир арзум варды. Нијјәт етдим ки, әҝәр арзума чатсам 40 дәфә үмрә јеринә јетирәрәм. Аллаһ мәни арзума чатдырды. Мән 40 дәфә үмрә јеринә јетирдим. Үмрә дә һәҹҹ кимидир. Һәмин шәхс дејир ки, сон үмрәдә өз-өзүмә дедим: Нә үчүн Аллаһдан арзунун јеринә јетмәсини истәдин. Еј каш дејәјдин ки, Пәрвәрдиҝара, мәним гәлбими разы сал, мәни тәслим ет.\nБу ил һәҹдә һәрби әмәлијјатларда бөјүк хидмәтләри олмуш тәјјарәчи һәмјерлимизи ҝөрдүм. Дедим ки, мүһарибәдә уғур газандын, инди Аллаһдан нә истәјирсән? Деди Аллаһдан истәјирәм ки, мәни јахшы бәндәләриндән гәрар версин. Будур тәрәгги!\nБир сырави јерлимизи ҝөрдүм. Она демишдиләр ки, Кәбәни ҝөрәнин үч дуасы гәбул олар. Дејир Имамын саламатлығы үчүн дуа етдим. Тәјјарәчи әзиз бәндә олмаг истәјир, садәҹә бир хидмәтчи Имама дуа едир. Бу тәрәггидир. Дүнјанын ширинликләри дә аҹылыглары да өтүб кечәҹәк. Галан дахили ҝөзәллик олаҹаг. Разылығын сәмәрәси барәдә\nһәдисдә дејилир ки, әҝәр Аллаһын тәгдириндән разы олсан бөјүк јардымлар аларсан. Әҝәр аҹылыға, чәтинлијә дөзсән Аллаһ сәнин дуаларыны гәбул едәр. Мүҹадилә, 22: "(Ја Пејғәмбәр!) Аллаһа вә ахирәт ҝүнүнә инанан һеч бир тајфанын Аллаһ вә Онун Пејғәмбәри әлејһинә чыханларла – өз аталары, оғуллары, гардашлары, јахын гоһумлары олсалар белә - достлуг етдијини ҝөрмәзсән. Онлар елә кимсәләрдир ки, Аллаһ онларын гәлбләринә иман јазмыш вә Өз дәрҝаһындан онлара руһ (ҝүҹ) вермишдир (иман, һидајәт нуру әта етмишдир). (Аллаһ) онлары (ағаҹлары) алтындан чајлар ахан ҹәннәтләрә дахил едәҹәкдир. Онлар орада әбәди галаҹаглар. Аллаһ онлардан, онлар да Аллаһдан разыдырлар. Онлар Аллаһын фиргәсидирләр (Аллаһын дининә көмәк едән кимсәләрдир). Билин ки, Аллаһын фиргәси мәһз онлар ниҹат тапыб (әбәди) сәадәтә говушанлардыр."\nРәвајәтә ҝөрә Аллаһ беһишт әһлинә (бу дүнјада) үч һәдијјә верәр. Бири будур ки, инсан Аллаһдан разы олар. Инсанын Аллаһдан разы олмасы чох мүһүмдүр. Аллаһ-Таала бујурур ки, Мәним сәндән разы олмағымын бир шәрти вар, бу да сәнин разы олмағындыр. Сәни чәтинлијә салырамса севдијимдән бу иши ҝөрүрәм. Ана өвладыны севдијиндән онун башына исти су төкүб башыны јујур. Ушаг ағласа да, буна әһәмијјәт вермир. Әраф, 94: "Биз һансы бир мәмләкәтә пејғәмбәр ҝөндәрдиксә, онун әһалисини (пејғәмбәрләри танымадыглары үчүн бир мүддәт) мүсибәтә вә бәлаја (хәстәлик, јохсуллуг, гытлыг, аҹлыг вә с.) салдыг ки, бәлкә, (ҝүнаһларыны баша дүшәрәк Аллаһа) јалварыб-јахарсынлар!" Әнам, 42: "Сәндән әввәл дә үммәтләри (пејғәмбәрләри јаланчы һесаб етдикләри үчүн) мүсибәт вә фәлакәтә дүчар етдик ки, (Аллаһа) јалварсынлар." Төвсијә едирләр ки, намаздан сонра һәзрәт Зәһранын тәсбиһатыны де. 34 дәфә Аллаһу әкбәр, 33 дәфә Әлһәмдулиллаһ, 33 дәфә Сүбһанәллаһ. 40 дәфә демәк олар? Дејирәм ки, јох, неҹә дејибләрсә елә дә ет. Әҝәр бир хәзинә 34 метр аралы басдырылыбса 40 метр ҝетсән ону тапа билмәзсән. Аллаһ неҹә програм верибсә һәмин програм дүзҝүндүр.\nЈезид Имам Һүсејни гәтлә јетирәндән сонра аилә-ушағыны сарајына ҝәтириб ришхәндлә "неҹәсиниз" деди. Дедиләр ки, Аллаһдан разыјыг. Зејнәби-Күбранын синәсинә 72 дағ чәкилмишди. Ән бөјүк тәһгирләри, һәгарәтләри ҝөрмүшдү. Амма дејирди ки, Аллаһдан разыјам. Аллаһа ашиг олсан белә дејирсән.\nБир шәхс деди ки, Әлијә мүнасибәтдә ифрата варырсыныз. Дејирсиниз ки, намазда Әлинин ајағындан оху чыхардылар, хәбәри олмады. Бизи јаланда иттиһам едир. Амма унудуб ки, Әли Аллаһ ашиги иди. Гуран дејир ки, Мисир гадынлары Јусифи ҝөрәндә әлләрини кәсдиләр хәбәрләри олмады. Футболда гапыја доғру топла ҝедән ојунчу алдығы зәрбәләри һисс етмир. Чүнки гол вурмағын тәшнәсидир. Аллаһа тәшнә инсан разыдыр. Мүһарибә дә Иран үчүн немәт олду. Нә гәдәр шәһид версәк дә удузмадыг. Шәһид аиләләриндән ибрәт алаг.\nБу ил шәһид мәркәзи карван езам едирди. Карванда дилчиләр олур. Биз онлара данышырыг, онлар да мүхтәлиф дилләрдә тәблиғ едир. Нәтиҹәсинә бахан әмин олурсан ки, Ингилабымыз дүнјаја јајылыр.\nДүнјанын мүхтәлиф өлкәләриндән тәһсилли инсанлар Мәккәјә ҝәлир ки, Иранын "Америкаја өлүм" шүарларыны өз гулағы илә ешитсин. Чүнки бу инсанлары Ирана ҝәлмәјә гојмурлар. Онлар мүхтәлиф јолларла Иран һаггында һәгигәтләри өјрәнмәк истәјирләр. Бир һиндлидән Имам һаггында фикрини сорушдум. Деди: "Ганди Һиндистаны хилас етди, Имам исә дүнја мәзлумларына јол ачды." Ики ил өнҹә нүмајиш кечирәндә тамашачылара гатылан тәрҹүмәчиләр онларын фикрини сорушмушду. 75 фаиз бу фикирдәдир ки, биз һаглыјыг. Ингилабымыз гәлбләрдә өзүнә јер тапыб. Имам бујурду ки, Сәддам һаггы олан силләни једи, инди дүнја бизи севир. Бизә гәһрәман кими бахырлар. Мүһарибәнин аҹыларыны јада саланда ширинликләрини дә јада салаг. Дејирләр ки, сиз нур ичиндәсиниз, бизим зүлмәтдә олмағымызы да јада салын.\nДүнја зијалылары, азадә инсанлар азад олмаг үчүн Ирана ҝәлмәк истәјир. Бәзиләринин әјјашлыг үчүн Ирандан чыхмаг истәмәси дә мүмкүндүр. Амма азадә инсанларын ҝәлмәк исәтји бизим ифтихарымыздыр. Сағлам мәдә одур ки, јахшы гиданы һәзм едир, пис гиданы ҝери гајтарыр. Инди Иран сағламдыр, азадә инсанлар Ирана ашигдир, әјјашлар Ираны севмир. Унутмајаг ки, Имам Һүсејн (ә) мисилсиз чәтинликләр чәкди, тикә-тикә доғранды, амма тәслим олмады. Башыны верди, амма зүлмә бојун әјмәди.\nПәрвәрдиҝара, Сәни Мәһәммәд вә али Мәһәммәдин һаггына анд верирәм, һәзрәт Меһдинин (әҹ) зүһуруну тезләшдир, әзиз Рәһбәримизи зүһура гәдәр һифз ет. Пәрвәрдиҝара, дүнја залымларына өз гејб әлинлә силлә вур. Бизә чәтинликләр гаршысында дөзмәк сәбри әта ет. Елә бир иман вер ки, һеч бир шәраитдә наразы галмајаг, Сәндән күсмәјәк.